
Sfintele muceniţe Perpetua şi Felicitas 
(1 februarie) 





Sfintele muceniţe Perpetua şi Felicitas erau din Cartagina şi au trăit pe vremea 
împăratului Sever. Din porunca dregătorului au fost prinse şi întemniţate, iar pentru 
că nu erau botezate, au primit Botezul creştin în taină, în închisoare. Felicitas era 
însărcinată şi a născut în temniţă, iar Perpetua avea un copil la sân pe care-l alăpta. 
Fiind aduse la judecată, ele nu au fost înduplecate, nici de dragostea pentru pruncii 
lor şi nici de rugăminţile părinților şi ale rudelor, ci au mărturisit cu hotărâre 
credinţa lor în Hristos lisus Domnul. Pentru aceasta au fost osândite să fie date spre 
mâncare fiarelor, în circ, de ziua împăratului. Însă nu au fost ucise în circ, ci au 
luat cununa muceniciei prin sabie, tăindu-li-se capul. 

Ş Actul martiric al sfintelor Perpetua şi Felicitas, care au pătimit pentru Hristos 
pd împreună cu alți patru tineri creştini în timpul împăratului Septimiu Sever, este 
sr unul dintre cele mai complete şi preţioase dintre actele martirice pe care ni le-a 

a transmis Antichitatea creştină, în forma lor originală, în limba latină, redactate de 

Ai un martor ocular - după istorisirea autentică lăsată de Sfânta Perpetua şi după 
D.d viziunea martirului Saturus, care a pătimit împreună cu ea. Se pare că Tertulian 
îi este cel care a construit începutul şi finalul descrierii actului martiric (la 
Ar începutul anului 203 lua amploare în Cartagina - Africa - mişcarea fanaticilor 

PA 


contra creştinilor, după ce împăratul Septimius Severus dăduse un edict pentru 
interzicerea prozelitismului creştin). 


d 

pd 

A A fost deci arestată Vibia Perpetua, matroană romană, de 22 de ani, instruită şi 
Si bine educată, căci în afară de limba latină vorbea şi scria greceşte, care aparţinea 
Dad unei familii înstărite, din oraşul Thuburbo Minus - azi Tebourba - situat la peste 
d 40 de km de Cartagina, căsătorită, având un copil mic pe care îl alăpta, având tată 
A un păgân fanatic şi mamă pe jumătate creştină ŞI doi fraţi, unul catehumen şi altul, 
Aa copilandru, care murise din cauza unui cancer al feţei. In momentul arestării era 
pad simplă catehumenă, adică nu primise încă botezul creştin. 

Odată cu ea au fost arestaţi doi tineri de condiţie liberă, dar modestă, Saturnius 
şi Secundulus, Felicitas, sclava Sfintei Perpetua şi sclavul Revocatus, toți 
catehumeni. Mai târziu s-a prezentat de la sine autorităților şi Saturus, catehetul 
lor; deci erau două creştine şi patru creştini. Numele martirelor Perpetua şi 
Felicitas şi ale martirilor care au pătimit împreună cu ele ni s-au păstrat şi din 
inscripția de pe piatra lor funerară, descoperită în 1907 de arheologul francez 
Delattre, în Basilica majorum, ridicată pe mormintele lor. 


Autorităţile municipale din Thuburbo, voind să se descarce de orice răspundere, au 
trimis cele două tinere femei şi pe cei patru tineri la Cartagina, unde au fost închişi 
într-o temniţă întunecoasă şi oribilă, probabil lângă palatul proconsulului, pe coasta 
colinei Bârsa. Comunitatea creştină din Cartagina, prin diaconii Tertius şi 
Pomponius, le-a venit imediat în ajutor, obţinând pe bani de la conducătorul 
închisorii o ameliorare a situaţiei creştinilor închişi. Astfel, Perpetua a putut primi 
pe tatăl ei care, în zadar a încercat s-o înduplece să se lepede de creştinism, pe 
mama şi pe fratele ei, copilul pentru a-l alăpta, rudele şi prietenii, încât putând 
alăpta copilul, i s-a părut închisoarea "ca un palat”. De /a arestare şi pe tor 
parcursul martiriului, Perpetua este stăpânită de credinţa puternică în Iisus 
Hristos, Care, cum credea ea, va suferi împreună cu ea şi cu ceilalţi martiri şi de 
dorinţa neclintită de a deveni martiră, luptându-se în sine cu dragostea de 
mamă, faţă de copilul pe care îl alăpta şi de părinţii ei, care nu înțelegeau noua 
credinţă creştină şi nu se bucurau de martiriul ei. 


Perpetua şi cei dimpreună cu ea puteau primi în închisoare pe tatăl, mama şi fratele 
ei, rudele, prietenii şi cunoscuţii. 





După câteva zile, Perpetua şi cei dimpreună cu ea au fost duşi în forul din 
Cartagina, spre a fi judecaţi de procuratorul Hilarianus. Cu toţii au refuzat să abjure 
credinţa creştină, spre marea indignare şi iritare a păgânilor. Perpetua n-a cedat nici 
rugăminţilor pline de lacrimile tatălui său. La sfârşitul interogatoriului, 
procuratorul Hilarianus le-a dat pedeapsa capitală: condamnare la moarte , fiind 
dați fiarelor sălbatice în ziua de naştere a cezarului, (Geta, fiul împăratului 
Septimiu Sever), care corespunde datei de şapte martie anul 203. 

In aşteptarea pedepsei, martirii sunt duşi din nou în carceră. Perperua are acum 
două noi viziuni. 


Catehetul Saturus a avut şi el o viziune. Se făcea că martirii au fost duşi de patru 
îngeri în paradis, unde au găsit pe alţi martiri: Jocundus, Saturnius, Artaxius, care 
au fost arşi de vii în prigoană şi pe Tuintus, care a murit în închisoare. 


Au întâlnit pe episcopul Optatus şi pe preotul Aspasius, care erau certaţi între ei şi 
stăteau despărțiți şi trişti, iar martirii i-au rugat să se ierte unul pe altul şi să se 
împace. 


Dintre martiri, Secundulus a murit mai înainte în închisoare. Felicitas, sclava 
Perpetuei, fiind însărcinată, a născut în luna a opta, în condiţii foarte grele, o 
fetiţă, pe care a luat-o s-o crească o soră creştină. Astfel, a putut să sufere şi ea 
martiriul împreună cu ceilalți, căci justiţia romană interzicea ca o femeie 
însărcinată să fie executată. 


In ajunul pătimirii, pe când martirii luau ultima cină, numită agapă (masa 
dragostei), s-au strâns păgânii, curioşi să-i privească. Dar catehetul Saturus i-a 


au crezut în Hristos. 


A doua zi, martirii, două femei şi trei tineri, au suferit pătimirea pentru Hristos în 
amfiteatrul din Cartagina, înţesat de lume. 

În timpul pătimirii, Saturninus şi Revocatus au fost atacați de un leopard şi de 
un urs, Saturus, de un leopard, iar Perpetua şi Felicitas, de o vacă sălbatică. Un 
oarecare catehumen, cu numele Rusticus, a încurajat-o continuu pe Perpetua. 
Saturus, fiind grav rănit de un leopard care-i făcuse o mușcătură mare din care 
curgea din abundență sângele şi păgânii în delir strigând: "Mântuit, spălat; mântuit, 
spălat", ca unul care primise botezul sângelui, a cerut soldatului Pudens să-şi 
scoată inelul din deget şi, înmuindu-l în sângele rănii sale, i l-a dat "ca semn (al 
iubirii) şi ca amintire a sângelui său". După atacul fiarelor, martirii au fost duşi în 

mijlocul amfiteatrului, unde li s-au tăiat capetele. Perpetua, văzând ezitarea 
gladiatorului, i-a dus singură la gât mâna lui tremurătoare. 


Pe mormintele celor cinci martiri, s-a ridicat mai târziu în Cartagina o mare 
basilică, Basilica majorum. 

Sfintele muceniţe Felicitas și Perpetua - drumul spre sfințenie 


Matroană romană, cu o educaţie aleasă, Perpetua avea vârsta de 22 de ani când a 
fost prinsă şi aruncată în închisoare, din pricina credinţei ei în Hristos. Mamă a 
unui copil nou-născut, tânăra nu a renunțat la dragostea pe care i-o purta Domnului 
ŞI şi-a asumat martiriul, privind spre veşnicie. Cununa biruinţei a primit-o şi Feli- 
citas, sluga ei, care a renunțat și ea la copil, pentru a-l urma Domnului. 

În timpul împăratului Septimiu Sever a fost dat un ordin care prevedea interzicerea 
prozelitismului creştin, motiv pentru care mulți dintre cei care credeau în Hristos 
erau închişi și persecutați. Așa a fost prinsă și Perpetua. Din când în când, familia 
matroanei îi aducea bebeluşul la închisoare, pentru a-l alăpta, și tatăl ei, un păgân 
fanatic, o implora să se lepede de Dumnezeu și să aibă grijă de familia ei, dar Per- 
petua nu s-a lăsat convinsă. 


Alături de ea a fost închisă şi Felicitas, sluga ei, care era însărcinată şi care după ce 
a născut a dat copilul în grija unei surori, pentru a putea să li urmeze lui Hristos 
până la capăt. 

Pe timpul cât au stat închise, Perpetua a avut trei vedenii: în prima se luptase cu 
diavolul în chip de balaur, până când îl învinsese şi intrase în Rai, în a doua l-a 
văzut pe fratele ei care murise de mic şi care acum era fericit, iar în a treia s-a 
luptat iarăși cu un diavol în chip de egiptean, până l-a zdrobit. 


Impreună cu cele două tinere fuseseră închişi şi patru bărbați. Unul dintre ei a 
murit în închisoare, dar ceilalți trei, alături de Perpetua şi Felicitas, au fost con- 
damnaţi la moarte şi aruncaţi fiarelor sălbatice, după care le-au fost tăiate capetele. 


Pentru credința lor, mulți dintre păgânii care văzuseră ce s-a întâmplat au devenit 
creştini. Pe locul mormintelor, în Cartagina, a fost ridicată o basilică, Basilica ma- 
Jorum. 

Sinaxar - Pomenirea sfintei muceniţe Perpetua şi a celor împreună cu dânsa: 
Satâr, Revcat, Satornil, Secund şi Felicitas 





Tot în această zi, pomenirea Sfintei muceniţe Perpetua şi a celor împreună cu 
dânsa: Satir, Revcat, Satornil, Secund şi Felicitas. 


Sfânta muceniţă Perpetua era din cetatea Vutritanilor, din Africa. A fost prinsă de 
către necredincioşi şi adusă înaintea conducătorului de oaste, împreună cu mai 
mulți tineri, care erau începători în ale credinţei. 


Asupra Sfintelor Perpetua şi Felicitas, a fost slobozită o vacă sălbatică, ce a năvălit 
asupra lor şi le-a sfâşiat. Apoi şi ceilalți sfinţi au fost omorâţi cu sabia, de mulțimea 
necredincioşilor. 

În anul 203, în mica aşezare Thuburbo, astăzi oraşul Tebourba din Tunisia, urmând 
poruncii imperiale de a pedepsi pe toți cei care refuză să se închine împăratului 
Septimiu Sever, au fost arestate două mame creştine a căror amintire o păstrăm 
până astăzi. 


Este vorba de Sfintele Perpetua şi Felicitas. Ele nu erau încă botezate, ci se pre- 
găteau de acesta prin învăţarea tainelor credinţei de la un catehet. Au fost arestate 
împreună cu învățătorul lor şi cu alți frați care urmau să devină creştini. 


Nimic nu a putut îndupleca voinţa prigonitorului, nici faptul că Perpetua provenea 
dintr-o familie de vază, nici faptul că avea un copil pe care trebuia să îl alăpteze 
sau că Felicitas era însărcinată în luna a opta. 


Din Thuburbo mărturisitorii întemnițați au fost mutaţi în Cartagina unde suferințele 
temniţei s-au înmulţit. Doar mituirea gărzilor le dădea răgazul unui ceas de odihnă, 
timp în care Perpetua putea să alăpteze pruncul pe care reușise să îl păstreze ală- 
turi. 

Nici suferinţele îndurate sau perspectiva pierderii vieții, nici afecțiunea de mamă 
față de copil, nici măcar pruncul nenăscut al mărturisitoarei Felicitas nu au clătinat 
credinţa lor în Hristos, ci au rămas fidele adevăratului Domn din Ceruri. 


Procuratorul Ilarian a condamnat la moarte pe tinerele mame împreună cu ceilalți 
trei frați de suferință, prin aruncarea în arena animalelor sălbatice. 


Perpetua găseşte tăria de a-şi scrie gândurile şi suferinţele, iar aceste scrieri le 
avem până astăzi. 


Felicitas, însărcinată fiind, avea şansa de a scăpa de această pedeapsă pentru că, 
prin lege, era interzisă expunerea în arenă a femeilor gravide. Se roagă însă Do- 
mnului Hristos, precum Sfântul Ignatie Teoforul, să nu fie lipsită de această cunu- 
nă şi, cu rânduiala lui Dumnezeu, naşte cu câteva zile înainte de martiriu. 


Pregătindu-se de ziua cea mare a mărturisirii şi încununării lor primesc botezul în 
închisoare. 


Ziua venind, au ieșit să spună lumii prin moartea lor cine este lisus Hristos. Urle- 
telor încântate ale mulţimii la vederea suferințelor le-au opus cântarea în pace a 
psalmilor şi cuvintele de încurajare către cei ce împreună pătimeau cu ele. 


Îndurând suferinţe de la animale sălbatice, la finalul acestui chin și-au dat viaţa 
prin tăierea capetelor. 


Biserica nu a uitat. Creştinii s-au întărit secole la rând din exemplul lor de tărie şi 
mărturisire. Au fost cinstite ca sfinte muceniţe şi încă din secolul al patrulea s-a 
construit o biserică unde s-au depus sfintele lor moaște. Aceasta a fost descoperită 
în 1907 şi identificată printr-o inscripție care menționa martirii îngropați acolo. 


Sfintele Perpetua şi Felicitas au fost martirizate pentru că au refuzat să se închine 
împăratului Septimiu Sever. Au refuzat pentru că doar lui Dumnezeu Ii este cuve- 
nită închinarea şi inima noastră. 


Atunci când tatăl păgân al Perpetuei o implora să nu îşi irosească viața, aceasta i-a 
răspuns senin şi ferm „Nu pot, sunt creștină”. 


Când lumea în care trăim doreşte să ia locul din inima noastră dedicat doar lui 
Hristos, dacă avem râvnă duhovnicească și tărie a credinței, Sfintele Perpetua şi 
Felicitas ne ajută să spunem şi noi „Nu putem, suntem creştini”. 

Pr. Eugeniu Rogoti - Sinaxar - Sfântul mucenic Trifon; Sfintele muceniţe 
Perpetua şi Felicitas 











Sfântul Trifon era din ținutul Frigiei şi a trăit pe vremea împăraților romani 
Gordian al III-lea (238-244), Filip arabul (244-248) şi Deciu (249-251). De mic a 
fost crescut în credinţa creştină, iar pentru curăția şi smerenia lui a primit de la 
Dumnezeu darul vindecării bolilor şi al izgonirii duhurilor necurate. 


A vindecat pe fiica împăratului Gordian, fapt pentru care mulţi au crezut atunci în 
Hristos. 


În timpul împăratului Deciu, a fost prins şi judecat pentru că era creştin. A fost 
chinuit îndelung şi condamnat la tăierea capului, dar a murit înainte de a se împlini 
aceasta, în ziua de 1 februarie 250. 

SER ie 2 
In această zi pomenim şi pe Sfintele muceniţe Perpetua şi Felicitas, care erau din 
Cartagina şi au trăit pe vremea împăratului roman Sever. Ele au fost prinse din 
porunca dregătorului, nefiind încă botezate, şi au mărturisit că sunt creştine. 





Deşi Felicitas era însărcinată, iar Perpetua avea un prunc mic, ambele au fost 
condamnate la moarte prin tăierea capului. 

Arhid. Ştefan Sfarghie - Sinaxar - Înainte-prăznuirea Întâmpinării Domnului; 
Sfântul mucenic Trifon; Sfintele muceniţe Perpetua şi Felicitas 





Sfântul Trifon era din satul Lamsac, din ţinutul Frigiei şi a trăit pe vremea 
împăraţilor Gordian al 3-lea (238-244), Filip arabul (244-248) şi Deciu (249-251). 
A cunoscut încă din copilărie credinţa creştină şi, fiind sărac, păştea gâştele pentru 
a se putea întreţine. Pentru smerenia lui s-a învrednicit de darul vindecării bolilor şi 
al izgonirii diavolilor. 


A fost chemat la Roma de Gordian spre a-i vindeca fiica posedată de un duh 
necurat, pe care eliberând-o a adus pe mulți la Hristos. 


Când Deciu a ajuns împărat, a pornit prigoană împotriva creştinilor şi atunci a fost 
prins şi Sfântul Trifon. Fiind dus la Niceea, a fost aruncat în temniţă din porunca 
dregătorului Acvilin, mai marele Bitiniei. A fost chemat să jertfească idolilor, însă 
el L-a mărturisit cu mult curaj pe Hristos ca fiind Dumnezeu adevărat şi pentru 
aceasta a fost supus la multe chinuri: a fost tras pe roată, a fost purtat desculț prin 
zăpadă până când i-au degerat picioarele, a fost legat de cai, i s-au bătut cuie în 
picioare şi a fost ars pe trup. Rămânând neschimbat în decizia sa de a fi creştin, a 
fost osândit să moară de sabie, însă şi-a dat sufletul în mâinile Domnului înainte de 
a ajunge la locul execuţiei, în anul 250. 

Astăzi pomenim şi pe Sfintele muceniţe Perpetua şi Felicitas. Acestea erau din 
Cartagina şi au trăit pe vremea împăratului Sever. Din porunca dregătorului au fost 

prinse şi întemnițate, iar pentru că nu erau botezate, au primit Botezul creştin în 
taină, în închisoare. 


Felicitas era însărcinată şi a născut în temniţă, iar Perpetua avea un copil la sân pe 
care-l alăpta. Fiind aduse la judecată, ele nu au fost înduplecate, nici de dragostea 
pentru pruncii lor şi nici de rugămințile părinților şi ale rudelor, ci au mărturisit cu 
hotărâre credinţa lor în Hristos lisus Domnul. Pentru aceasta au fost osândite să fie 
date spre mâncare fiarelor, în circ, de ziua împăratului. Însă nu au fost ucise în circ, 
ci au luat cununa muceniciei prin sabie, tăindu-li-se capul. 

lulian Dumitraşcu - Calendar Ortodox - Înainte-prăznuirea Întâmpinării 
Domnului; Sfântul mucenic Trifon; Sfintele muceniţe Perpetua şi Felicitas 





1.Sfântul 'Trifon s-a născut în cetatea Lampsac, din ţinutul Frigiei (Asia Mică), şi a 
trăit pe vremea împăraţilor Gordian al III-lea (238-244), Filip arabul (244-248) şi 
Deciu (249-251). 


A cunoscut încă din copilărie credinţa creştină şi, fiind sărac, păştea gâştele spre a- 
şi duce traiul. Pentru smerenia şi curăţia lui a primit darul vindecării bolilor şi al 
izgonirii demonilor. De aceea a fost chemat la Roma, de împăratul Gordian, spre a 
vindeca pe fiica acestuia, cuprinsă de duh necurat. 


Deci, izgonind demonul, Sfântul Trifon a adus pe mulţi la Hristos, apoi s-a întors 
în satul său. lar când Deciu a ajuns împărat, a pornit prigoană împotriva creştinilor 
şi a fost prins şi Sfântul Trifon. Fiind dus la Niceea, a fost aruncat în temniţă la 
porunca dregătorului Acvilin, mai marele Bitiniei. 


Deci, fiind chemat să jertfească zeilor, el a mărturisit numele lui Hristos şi a fost 
chinuit în multe feluri: a fost tras pe roată, a fost purtat desculț prin cetate, pe 
vreme de iarnă, prin zăpadă, până i-au degerat picioarele; a fost legat de cai, i s-au 
bătut cuie în picioare şi a fost ars pe coaste cu făclii şi trupul i-a fost sfâşiat cu 
gheare de fier. Şi, îndurând toate acestea, sfântul nu înceta a grăi, îndemnând pe 
ceilalți creştini să nu se depărteze de la Hristos, socotindu-se fericit că a suferit 
pentru EI. 

Rămânând neschimbat în hotărârea sa, a fost osândit la tăierea capului dar, 
nemaiapucând împlinirea poruncii, şi-a dat sufletul lui Dumnezeu în ziua de 1 
februarie, în anul 250. 


Sfântul Trifon este cunoscut ca ocrotitor al grădinarilor şi alungător al insectelor 
dăunătoare, fiind numărat şi între Sfinţii doctori fără de arginți. 


Există tradiţia ca în ziua pomenirii sale să se săvârşească în biserici sau la casele 
credincioşilor Aghiasma mică, însoțită de rugăciunile din Molitfelnic atribuite 
Sfântului Trifon, destinate alungării dăunătorilor din vii, grădini şi ţarine. 


Capul Sfântului se află la Mănăstirea Xenofont din Muntele Athos, iar părți din 
moaştele sale se găsesc şi la Bucureşti, la Paraclisul Palatului Patriarhal, la 
parohiile Cărămidarii de Jos şi Sfântul Vasile, la biserica Sfântul Sava din laşi, 
precum şi la alte locaşuri din ţara noastră. 


2. Sfintele muceniţe Perpetua și Felicitas - Sfânta muceniță Perpetua era originară 
din Cartagena. În momentul arestării, provocată de edictul împăratului, Perpetua 
era catehumenă, ca şi tinerii Saturninus, Secundulus, sclavul Revocatus, Saturus şi 
Felicitas, slujitoarea muceniţei Perpetua. Cei şase creştini au fost întemnițați în 
Cartagina, în condiții foarte grele. Situaţia le-a fost uşurată, ca urmare a inter- 
venției cu bani pe lângă conducerea închisorii, de către diaconii Tertius şi 
Pomponius. 


Tinerei Perpetua i s-a părut închisoarea „un palat”, când a fost lăsată să-și alăpteze 
copilul. Însă dragostea şi credința puternică în lisus Hristos au fost mai presus 
decât dragostea de mamă, de părinţi, care tot încercau să o înduplece să renunţe la 
creştinism Și să scape de chinul carcerei. Nu a trecut mult, şi cei șase creștini au 
fost duşi în forul din Cartagina, la judecată. Aici, i-a așteptat procuratorul 
Hilarianus, cel care le-a dat pedeapsa capitală, din cauza refuzului categoric 
exprimat de prizonieri, de a renunţa la credința creştină. 


Astfel, ziua de naștere a cezarului (Geta, fiul împăratului Septimiu Sever), care 
corespunde datei de 7 martie anul 203, avea să pecetluiască viaţa celor şase, cur- 
mată în arenă, de fiarele sălbatice. 


În tot acest timp, Felicitas aștepta dintr-un moment într-altul să devină mamă. La 
fel ca şi stăpâna sa, aceasta era nebună după Hristos. Ea se ruga lui Dumnezeu să i 
se nască cât mai curând pruncul, pentru a fi alături de prietenii ei de martiriu 
(Justiţia romană interzicea ca o femeie însărcinată să fie executată).Rugăciunile 1- 

au fost ascultate. Copilul s-a născut la opt luni, cu două zile înainte de tortura 
finală. Felicitas a suferit mult în timpul naşterii fetiţei sale, pe care a lăsat-o în grija 
unei surori creştine. 


A doua zi, cele două femei şi cei trei tineri au fost duși în amfiteatrul din 
Cartagina, care a devenit neîncăpător. Cele două femei au fost rănite grav în arenă 
de animalele sălbatice, iar în aceeaşi zi ele au primit cununa muceniciei prin sabie. 

Proloagele din 1 februarie 





Intru această zi, învăţătură la înainte prăznuirea Intâmpinării Domnului nostru 
Iisus Hristos. 


Să ştiţi, iubiților, că în această zi este înainte prăznuirea aducerii la templul din 
Ierusalim a Dumnului nostru lisus Hristos, la patruzeci de zile de la naşterea Sa. 


După legea lui Moise, ducerea aceasta la templu, la 40 de zile de la naştere, avea o 
îndoită însemnătate: 

=> mai întâi, mama copilului, la această dată, era datoare să aducă jertfă, 
pentru curățirea ei, de toate sângerările de la naşterea pruncului. 

— Iar, în al doilea rând, după aceeaşi lege, la 40 de zile de la naştere, mama 
unui copil de parte bărbătească, dacă copilul era întâiul ei născut, trebuia 
să-şi aducă la templu copilul, ca să plătească un preţ şi să-şi răscumpere 
copilul, pentru că orice copil întâi-născut de parte bărbătească, era socotit 
partea lui Dumnezeu, după Lege. 


Deci, acestor rânduieli ale Legii vechi se supun şi Maica Domnului şi Dreptul 
Iosif, ducând la templu pe lisus, la 40 de zile de la naşterea Sa. Şi împlinind Legea, 
supunându-Se adică Legii, în numele tuturor, Mântuitorul lisus Se face liber în faţa 
Legii, şi Se pregăteşte, astfel, să lucreze ca Mântuitor al lumii, din mijlocul 
poporului şi în numele tuturor popoarelor din lume, slobozind pe oameni dintr-o 

robie mult mai grea, din robia păcatului, robie din care Legea veche, însăşi, nu 
putea să elibereze pe oameni. 


Și puterea aceasta nouă de mântuire, mai tare decât Legea, este puterea jertfei 
Mântuitorului lisus pe Cruce, pentru a împăca pe oameni cu Dumnezeu, credinţa în 
jertfa de mântuire a lui lisus Dumnul şi în fapte bune, făcute de noi împreună cu 
EI. 


Aceasta este vestea cea bună pe care ne-o spune cântarea bătrânului Simeon, ca şi 
mărturisirea proorociței Ana, şi, pe care o auzim în zilele acestea din Sfânta 
Evanghelie. Că, luând Pruncul dumnezeiesc în braţe, luminat de Duhul Sfânt, 
bătrânul zice: "Acum slobozeşte cu pace pe robul Tău Stăpâne, căci văzură ochii 
mei mântuirea Ta, pe care ai pregătit-o înaintea tuturor popoarelor, lumină spre 
descoperirea neamurilor şi slavă poporului Tău Israel”. 


lisus Hristos este aşadar puterea cea mare de mântuire a lui Dumnezeu în lume, El 
este lumina tuturor neamurilor, El este slava lui Israel şi a celui vechi şi a celui 
nou. 


Drept aceea, rogu-vă pe voi, să tăiem de la noi gândurile cele necuvioase şi, ca o 
pavăză luând credinţa, să ne întărim împotriva înşelăciunii celei fără de Dumnezeu. 
Ca să nu ne arătăm, prin lucrurile cele rele, luptându-ne cu Domnul, ca Irod, ci, 
mai vârtos, să fim chiar ajutători lui Dumnezeu, iubindu-L pe EI din toată inima 
noastră şi pe aproapele ca pe noi înşine, precum a zis Domnul. 


Și ştim cine sunt cei apropiaţi ai noştri ! Oare nu sunt aceştia, cu care facem milă, 
adică surzii, şchiopii, flămânzii, străinii, pe care Domnul I-a numit fraţi ai Săi? Că, 
dacă vom face milă cu aceştia, apoi aceştia ne vor deschide nouă uşile Raiului şi, 
fără de înfruntare, ne vor duce înăuntru, în patria noastră, dacă zgârcenia noastră nu 
ne va închide afară. 


Că, Insuşi Domnul, chemându-ne pe noi întru acea Impărăţie, zice: "Fiţi milostivi, 
că şi Tatăl vostru cel ceresc, milostiv este !” Fiţi fii ai Celui Preaînalt şi părtaşi ai 
Impărăției. Vedeţi, deci, cum Dumnezeu pe cei milostivi, fii ai Săi îi numeşte. 


Drept aceea, ascultând sfintele Lui cuvinte, să le scriem în inimile noastre, ca să-L 
auzim pe EI grăindu-ne: "Veniti, binecuvântaţii Părintelui Meu, de moşteniţi Împă- 
răţia cea gătită vouă de la alcătuirea lumii!” Acestei Împărații, moştenitori dorind a 
ne face, slăvim pe Preasfânta Treime: pe Tatăl, pe Fiul şi pe Sfântul Duh! Amin. 

Întru această zi, Sfântul mucenic Trifon (250) 


Acesta era din satul Lampsac, din ţinutul Frigiei şi a trăit pe vremea împăraţilor 
Gordian(238-249) şi Decius (250-253). A cunoscut, încă din copilărie, credinţa 
creştină şi, întărit de Duhul Sfânt, propovăduia dreapta credință, împreună cu 
Sfântul Respice, fiind din acelaşi loc cu dânsul. 


lar când Decius a ajuns împărat şi a pornit prigoana împotriva creştinilor, a fost 
prins şi Sfântul Trifon şi, dus fiind la Niceea, a fost aruncat în temniţă, la porunca 
dregătorului Acvilin, mai marele Bitiniei. 


Deci, fiind chemat să jertfească zeilor, el a mărturisit numele lui Hristos şi a fost 
chinuit în multe feluri; a fost tras pe roată, a fost purtat desculț prin cetate, pe 
vreme de iarnă, până i-au degerat picioarele, umblând prin zăpadă, a fost legat de 
cai, i s-au bătut cuie în picioare şi a fost ars pe coaste cu făclii şi trupul i-a fost 
sfâşiat cu ghiare de fier. Şi, îndurând toate acestea, sfântul nu înceta a grăi, 
îndemnând pe ceilalți creştini să nu se depărteze de la Hristos, socotindu-se fericit 
a suferi pentru El. 


Și rămânând nestrămutat în hotărârea sa, a fost osândit să moară de sabie, dar, 
nemaiapucând împlinirea poruncii, şi-a dat sufletul la Dumnezeu în ziua de 1 
februarie. 


Întru această zi, cuvânt despre Sfintele muceniţe Perpetua şi Felicitas (203) 


Acestea au fost din Cartagina, pe vremea împărăției lui Sever. ŞI au fost prinse din 
porunca dregătorului Cartaginei şi, măcar că erau încă nebotezate, au fost aruncate 
în temniţă, împreună cu alți catehumeni, cu toţii, cinci la număr şi au primit, în 
taină, Botezul în temniţă. 


Și Felicitas era grea în luna a opta şi a născut în temniţă, iar Perpetua avea un copil 
de sân, pe care-l alăpta. 


Și, fiind scoase la întrebare, ele nu s-au înduplecat nici de nesfârşita lor dragoste 
pentru prunci, nici de stăruinţele jalnice ale părinților şi rudeniilor, ci au mărturisit, 
cu hotărâre şi de bună voie, credinţa lor în Hristos şi au fost osândite să fie date 
spre mâncare, la fiare, în circ, de ziua împăratului. Dar nu au primit moartea în circ 
de la fiare şi, atunci, au luat cununa muceniciei, prin tăierea capului cu sabia. 

Și aşa s-au sfârşit muceniţele Domnului şi se face praznicul lor, în ziua de | 
februarie. 


Intru această zi, cuvânt despre Sfântul Benedict şi răscumpărarea unui sărac cu 
aur, de la Dumnezeu. 


A fost în părțile Romei celei vechi un călugăr cu numele Benedict, făcător de 
minuni şi slăvit foarte, sfânt şi minunat, încât şi pe morţi îi învia, că a iubit pe 
Hristos din tinereţe şi în viaţa monahicească se nevoia. Încă şi foarte milostiv era şi 
îndurat către toţi care-i cereau ajutorul. Şi acesta era părinte la multe mânăstiri şi 
cu totul lipsit de avere era. Că şi fraţii adunaţi de dânsul, petreceau în multă sărăcie 
şi întru facere de milostenii. Și, cu atâta sârguință urmau cuvântul lui Dumnezeu 
pentru sărăcie, încât nici un galben nu se afla în toate mănăstirile părintelui 
Benedict. 


Într-una din zile a venit un om credincios, cuprins fiind de o nevoie şi silit de 
cineva, care îi dăduse lui împrumut doisprezece galbeni. Iar sfântul, neavând ce să- 
I dea, că era cuprins de lhpsă, cu glas blând I-a zis lui: "Frate, iartă-mă pe mine, că 
nu am cei doisprezece galbeni pe care îi ceri, Deci, du-te acum şi după două zile 
iarăşi să vii”. 


Și, după ce s-a dus acela, sfântul a început să se roage şi cerea de la Dumnezeu 
preţul de răscumpărare a celui cu datoria. lar a treia zi, a venit cel dator la omul lui 
Dumnezeu şi i-a făcut plecăciune. Şi era în mânăstire un vas, în care stă lintea. lar 
deasupra, pe linte, cu rugăciunile sfântului părinte, s-au aflat treisprezece galbeni, 
pe care, luându-i sfântul i-a dat celui necăţit, zicându-i: „Mergi, fiule, şi dă-i pe 
aceştia celui ce ţi-a dat ție împrumutul, iar un galben să-l ai la tine, pentru 
trebuinţele casei tale”. 


Acestea toate ştie a le face milostenia cea atotputernică şi sărăcia pentru Hristos, a 
Căruia este slava în veci. Amin. 

Sfântul Nicolae Velimirovici - Proloagele de la Ohrida - Pomenirea Sfintelor 
muceniţe Perpetua şi Felicitas, a Sfântului mucenic Satirus şi a celor 
împreună cu dânşii 





Fiind creştini, aceştia toţi au fost aruncaţi în temniţă în timpul împărăției lui 
Septimus Severus. Sfânta Perpetua, care era din înalta aristocrație, îi încuraja să nu 
se teamă a muri pentru Hristos. 


În vis Perpetua a văzut o scară în care erau înfipte tot felul de instrumente de 
tortură, care ducea pînă la cer. La piciorul scării se afla un balaur înfricoşător. 
Ea a văzut cum Satirus a alergat primul pe scară, în Sus, fără să se vatăme de 
nimic, şi că odată ajuns sus îi strigă ei: „Perpetua, te aştept! Vino, dar bagă de 
seamă la şarpe!” Luând putere de la acest îndemn Perpetua alergă şi călcă pe 
capul şarpelui ca pe întâia treaptă a scării, apoi repede ajunse la vârf. Acolo 
Perpetua văzu Poarta Raiului şi dincolo de ea, bunătăţile cereşti, minunatele 
locaşuri cereşti, pe care Perpetua le văzu în vedenie. 


Când îşi povesti visul, toţi prizonierii văzură că grabnic vor muri şi că întâiul va fi 
Satirus, ceea ce se şi întâmplă. Satirus a fost ucis mai întâi, apoi Perpetua, apoi toţi 
ceilalți, unul câte unul. Ca nişte miei ucişi pentru Hristos, Mielul lui Dumnezeu, ei 
au primit de la Hristos veşnica răsplată a împărăției Luminii. Ei cu toții au primit 
mucenicia între anii 202 şi 203. 

Sfântul loan Iacob Hozevitul - Din Ierihon la Sion - Din viaţa Sfintei muceniţe 
Perpetua 





Mai toate vieţile sfinţilor din cele trei veacuri de la începutul creştinismului, sunt 
scrise foarte pe scurt, iar unii dintre sfinţi lipsesc cu desăvârşire. Mai ales sfinţii 
mucenici din Roma, care au pătimit în vremea aceea (până la anul 300) sunt 
pomeniţi numai cu numele în sinaxare. Căci furtuna prigoanei era atât de grozavă, 
încât nu s-au putut scrie viețile sfinţilor de atunci şi mulţi dintre ei au rămas cu 
totul necunoscuţi. În provinciile mai îndepărtate de capitala crunţilor cezari, 
creştinii mai aveau câte puţină uşurare pentru a se organiza, iar dintre dânşii au fost 
şi scriitori vestiți, care au lăsat în urmă cărțile lor de istorie şi de apărare a sfintei 
credinţe. 


Aşa ni s-au păstrat ca o comoară nepreţuită nişte însemnări din veacul al doilea 
după Hristos sub numele: “Faptele mucenicilor din Carhidon”. Povestirile acestea 
sunt cele mai mişcătoare pagini din istoria Bisericii de la început. Multă vreme ele 
se citeau în Biserică regulat ca şi profețiile apostolilor. 


Aceste însemnări au fost scrise de Sfânta muceniţă Perpetua - până în ajunul 
muceniciei - şi după aceea de ritorul Tertulian, marele scriitor din Africa şi 
apărător al credinţei. 

Sfânta Perpetua era din familia cea mai vestită din Carhidon. Tatăl ei, Anon, a 
fost general. Ca şef al armatei, el a purtat strălucite biruinţe împotriva barbarilor 
din Numidia. Timp de 15 ani, el a fost eroul apărător al ţării. La urmă din cauza 
ranelor şi a oboselilor din lupte, s-a retras din armată. lar patria ca recunoştinţă l-a 
pus în dregătoria cea mai de cinste, numindu-l senator (adică sfetnic al ţării, cum 
este azi un ministru). Anon a fost păgân şi în păgânătate a murit. Soţia lui, fericita 
Iulia (vezi viaţa Sfântul Narcis) a fost şi ea păgână, dar pentru virtuțile ei cele 
alese, Dumnezeu n-a lăsat-o la întunericul păgânătății şi a iconomisit ca să 
recunoască adevărul creştinesc de la o roabă a sa, cu numele Rufina. Aceasta a fost 
robită de păgâni şi vândută familiei Anon. Ea era fiica unui mucenic din Galia. 
Prin ea s-a luminat la credinţă fericita Iulia, soţia lui Anon şi fiica lor Perpetua. 


Din copilărie Perpetua era înzestrată cu multe virtuţi alese, prin care a ajuns 
vestită în toată cetatea. Nici unul din filosofii şi ritorii păgâneşti nu puteau s-o 
biruiască. Când a ajuns în vârsta cuvenită, s-a căsătorit cu larva, generalul unei 
armate din Carhidon. În război cu numidienii, larva a ajuns vestit prin multe 
biruinţe. La urmă însă a fost omorât mişeleşte de nişte păgâni, care au aflat că el 
crede în Hristos. 


S-a săvârşit deci un adevărat erou al patriei şi un mucenic al credinţei. După 
moartea lui larva, s-a ridicat prigoană mare împotriva creştinilor din Carhidon. 
Între cei care au pătimit atunci pentru Hristos a fost şi Perpetua. La închisoare ea a 
suferit mai tare decât ceilalți creştini din cauza mizeriei. Ea, care crescuse la curtea 
părinţilor în cel mai mare răsfăţ, este apoi nevoită să doarmă pe plăcile umede şi 
reci ale “Budrumului” (cum se numea puşcăria de sub pământ). Galeriile închisorii 
erau strâmte, lipsite de lumină şi pline de murdărie. lar la vremea când li se dădea 
puţină hrană, năvăleau acolo tot felul de haimanale de pe drum, ca să-şi bată joc de 
bieţii creştini (prin vorbe murdare şi gesturi neruşinate). Aceasta era cea mai 
amară vreme pentru viitorii mucenici şi mai ales pentru nobila Perpetua. Pe 
lângă toate acestea, nu i S-a dat voie să aibă cu dânsa micul ei prunc spre 
mângâiere. În vremea când a fost dusă înaintea judecătorului pentru întrebare, a 
venit şi bătrânul ei tată Anon, cu pruncul în braţe. 


Dar cu toate lacrimile şi toate rugăminţile lui de a-şi cruța viaţa pentru hatârul 
copilului şi pentru cinstea familiei, Perpetua a rămas neînduplecată. Păgânul ei 
tată, în mândria lui de mare sfetnic al ţării, socotea ca cea mai mare ruşine 
mărturisirea ei pentru Hristos. 


Pentru el credinţa creştinească era o înşelăciune, iar moartea mucenicească era 
socotită drept nebunie. 

Acum îl vezi că se roagă cu lacrimi îngenunchind în faţa ei, acuma îl vezi că se 
mânie şi o blesteamă; iar când vede că ea rămâne neclintită în credinţă, atunci el 
izbucneşte într-un plâns cu hohote, ca un deznădăjduit şi pierdut la minte. Pentru 
asta judecătorul este nevoit să-l dea afară cu sila. 


După aceea făcându-se întrebarea la “Divan” (adică la judecată) Perpetua măr- 
turiseşte cu multă îndrăzneală numele lui Hristos şi este osândită la moarte 
împreună cu Slujnica ei şi cu alţi creştini. Fiind dusă la Amfiteatru (locul de 
privelişte unde se chinuiau creştinii) este întâmpinată la poartă de scumpa ei 
mamă (fericita Iulia), care îi dă sărutarea cea mai de pe urmă şi blagoslovind-o, 
îi dă cinstitul voal al Sfintei muceniţe Potamiana (care a fost adus de Sfântul 
Narcis). Acoperită cu această sfântă podoabă, Perpetua merge în arenă (locul de 
luptă) cântând voioasă imnul mucenicilor. 


Acolo este străpunsă de coarnele unui taur fioros şi apoi aruncată în văzduh, de 
unde a căzut leşinată. Când îşi vine în fire, întreabă mirată pe Slujnica ei Felicia, 
pentru ce nu mai începe lupta. 







Pentru asta se întreabă Fericitul Augustin în cuvântarea rostită la praznicul 
mucenicilor din Carhidon: “Unde era oare mintea Sfintei Perpetua când a 
împuns-o taurul şi a aruncat-o în sus?” Desigur că mintea ei era atunci pironită 
la cer şi nu simţea nici frica, nici durerea. 


Abia târziu a văzut voalul scăldat în sângele ei şi coasta străpunsă de taur. De 
regulă, condamnaţii care nu mureau de cruzimea fiarelor, erau dați pe mâna 
călăilor ca să-i înjunghie. 


Sfânta Perpetua a căzut în mâna unui călău nou, neiscusit la junghere. In două 
rânduri a lovit cu sabia, fără să izbutească a-i tăia capul. 


Văzând neiscusinţa lui, Sfânta Perpetua îi zice: “Prietene, nici în jumătate nu ai 
> 
curajul meu, nu te tulbura, loveşte - uite aici !” 


Abia la a treia lovitură reuşeşte să-i taie gâtul. Sfânta Perpetua s-a săvârşit rostind 
cuvintele: 


In vremea ceea, o bătrânică s-a apropiat de trupul muceniţei luând un voal plin de 
sânge. Era lulia, bătrâna ei mamă, care îşi ia înapoi voalul Sfintei Potamianei, care 
s-a înroşit acum din nou, cu alt sânge tot aşa de scump. 

Bărbăţia Sfintei Perpetua a uimit pe mulțimea păgânilor de la privelişte, iar pe 
creştini i-a umplut de curaj. 


Astfel s-a săvârşit cea mai nobilă fiică a Carhidonului, adăugând o slavă mai mare 
la numele strălucit al familiei Anon, iar la cer a dobândit cununa cea neveştejită din 
mâinile lui Hristos, Incepătorul mucenicilor şi Dumnezeul Slavei. 


Troparul Sfintei Perpetua (glas 5 ca şi “prooroace Ioane şi sluga lui Hristos”) 
Odraslă din neamul cel mai slăvit 

Şi stea luminoasă din Asfinţit, 

Minunat ai strălucit 

Dintre norii păgâneşti 

Şi cu râvnă te-ai jertfit 

Perpetua pentru Domnul, 

Cunună cerească luând 

ŞI pe tirani ruşinând. 


Condacul glas 3 (după melodia condacului de la Naşterea Domnului) 
Din norodul păgânesc 

Ai odrăslit muceniţă 

Şi la neamul creştinesc 

Te faci mireasmă de taină 

Neamul tău îşi face nume cu vitejia 

Tu - în schimb te proslăveşti cu mucenicia 

ŞI cu îngerii la ceruri 

Te veseleşti Perpetua. 


Megalinaria (mărimuri) 

Pe Sfânta Perpetua s-o citim 

Și cântări de laudă credincioşii să-i împletim 
Fiind ea din rândul celor întâi născuţi 

A biruit pornirile celor nevăzuţi. 


Icos "În cinstea muceniţei" 

Minunându-ne de bărbăţia ta cea negrăită 
strigăm ţie cu inima smerită: 

Bucură-te, floarea cea minunată a Carhidonului 
Bucură-te, sfânt mărgăritar în apele Sionului 
Bucură-te, Odrasla ieşită din pământ păgânesc 
Bucură-te, mireasă a împăratului ceresc 

Bucură-te, cea din neamul lui “Hanibal” 
Bucură-te, că eşti şi fiică de general 

Bucură-te, cea care vopseşti volul Potamianii 
Bucură-te, cea care tâmpeşti boldurile satanii 
Bucură-te, că ai lăsat curţile cele pământeşti 
Bucură-te, că azi întru cele din slavă te veseleşti 
Bucură-te, mare muceniţă Perpetua! 

Sfântul loan Iacob Hozevitul - Din Ierihon la Sion- Floarea bisericii din 
Carhidon 





În Carhidon, fiind prigoană 
Creştinii stau închişi acum 
În galeriile murdare 

A fiorosului “Budrum”. 
Văzduhul greu al închisorii 
Şi bezna umedă de-aici 
Abia îi lasă să răsufle 

Pe viitorii mucenici. 


Purtarea cea neomenească 
A celor care străjuiesc 

Şi “plebea” care vine zilnic 
Mai tare îi tirănisesc. 


În rândul celor ce aşteaptă 
Sentința morții negreşit, 
Se află tânăra soție 

A unui general vestit. 

Ea vine azi la cercetare 
Avându-şi chipul curajos, 
Şi fără nici o ocolire 
Mărturiseşte pe Hristos. 


- Ce nume ai, întreabă dulce 
Judecătorul prefăcut? 

- Nu mă cunoşti (răspunde dânsa) 
Să-ţi fie astăzi cunoscut: 


“Mă cheamă Vivia-Perpetua 
A senatorului Anon, 

Şi văduva lui larva - Bravul, 
Eroul Sfânt din Carhidon!” 


În vremea când Judecătorul 
Se străduieşte în zadar 
Ca s-o întoarcă din credinţă, 
S-apropie cu pasul rar, 


Un om bătrân cu plete albe, 
Cu chipul încuviinţat, 

EI este tatăl muceniţei, 
Alesul ţării la Senat. 


Având un copilaş în braţe, 

Se roagă el tânguitor, 

Cu ochii stinşi scăldaţi în lacrimi 
Mişcându-l pe judecător: 


“Perpetua scumpa mea fiică! 
(Rosteşte el mai mult gemând) 
Îndură-te de bătrâneţea 

Celui cu sufletul înfrânt! 


Îndură-te de copilaşul 
Ce-ţi este rodul cel dintâi, 
De maica ta nemângâiată 
Și de iubiții fraţii tăi! 

Gândeşte-te că tu eşti maică 
Acestui gingaş copilaş, 

Nu vezi cum îţi întinde mâna 
Cu zâmbetul de Îngeraş? 


De tine viaţa lui atârnă, 
Dezbară-te de rătăcire 

Că ne va fi la toţi ruşine 
A morţii tale osândire!” 


Perpetua sărută pruncul 

ŞI-I strânge lăcrimând la sân, 
Făcându-i pe păgâni să creadă 
Că-i biruită de păgâni. 


Dar Sfântul har o întăreşte, 
Ca râvna ei pentru Hristos 
Să nu rămâie biruită 

De dragostea celor de jos. 


- Ascultă tată! (zice dânsa) 
Mi-i martor Domnul cel ceresc 
Că nici un lucru de pe lume 
Precum pe voi, eu nu iubesc! 


Credinţa însă mă învaţă 

Că orice dragoste am eu, 
Întâiul loc să-l dau în suflet 
Iubirii către Dumnezeu! 


“Datoare sunt să am iubire 
Spre tatăl care m-a crescut 
Dar cât de mult eu sunt datoare 
Spre Domnul care m-a făcut?” 


Văzând-o neînduplecată 
Bătrânul deznădăjduit 
Îi stăpânit şi de mânie 
Şi de durere-i biruit. 


AA hihi irhiihA 


Xe Xe Xe e e eee 


KA AA AA AAA AAA AAA AAA 


Xe Xe ee Pe 


Acum o blestemă cu ură 
Cerând pedeapsă de la “zei”, 
Acum 0 roagă cu suspinuri, 
Îngenunchind în faţa ei. 


“O, fucă prea nemilostivă, 
Şi maică cu duhul tiran, 

Cu tine mă pogort în groapă 
Şi laşi copilul tău orfan!” 


Rostind acestea plânge-n hohot, 
Nemângâiatul “veteran” 
Şi “Dregătorul” dă poruncă 


b) 


Să-l scoată silnic din “Divan”. 


Acum, la noua întrebare 
Perpetua s-a osândit: 

A fi la tauri aruncată 

ŞI junghiată la sfârşit. 


La Amfiteatru, o bătrână 
Venind spre ea cu chip senin, 
La cea din urmă sărutare 

Îi dă ceva ţesut din in. 


Îi Iulia, scumpa ei mamă, 
Iar pânza cea din in, cu flori, 
Îi vălul cel pătat cu sânge 

A fericitei ei surori. 


Urmând priveliştea, la teatru 
Păgânul “Vulg”, vede mirat 
Mucenicia unei sfinte 

În voal, cu sânge înflorat. 


Iar când îl ia din nou bătrâna, 
EI este îndoit mai sfânt: 

De două ori vopsit cu sânge 

De cel mai scump ei pe pământ! 

Ss. Perpetua şi Felicitas martire 





797-203 

d.: la 7 martie 203, Cartagina, Africa de Nord 
7 martie (latin) 

1 februarie (bizantin) 


Biografii: varianta | 


Vibia Perpetua, o tânără mamă în vârstă de douăzeci şi doi de ani, şi-a scris în 
închisoare jurnalul cu faptele petrecute în timpul arestului, vizitele pe care le 
primea, vedeniile şi visele avute; ea a continuat să îşi aştearnă în scris însemnările 
până în ajunul zilei în care au avut loc torturile de pe urmă. 


„Am fost aruncaţi în temniţă - scria Perpetua - şi m-au cuprins fiori de groază, 
deoarece niciodată nu am mai stat într-un întuneric atât de mare. Ingrămădiți unii 
peste alţii, simţeam că ne sufocăm de căldură, pentru că soldaţilor nu le păsa de 


29 


NOI . 


Împreună cu Perpetua, aparţinând unei familii nobile din Cartagina, au mai fost în- 
chişi: Saturnin, Revocat, Secundulus şi Felicitas, o sclavă tânără din familia Per- 
petuei. Toţi erau catehumeni şi se pregăteau pentru Botez. 


Nu peste mult, alături de cei cinci a venit şi catehetul lor, Saturn, şi astfel au putut 
să primească Botezul înainte de a fi aruncaţi la fiarele sălbatice şi decapitaţi în 
arena din Cartagina, în ziua de 7 martie a anului 202. 


Secundulus a murit în închisoare din pricina hpsei de hrană şi de aer. Felicitas 
aştepta să devină mamă şi se ruga lui Dumnezeu ca ceasul naşterii să vină cât mai 
curând, ca nu cumva să fie despărțită de tovarăşii ei de suferință şi de martiriu. 
Într-adevăr, copilul s-a născut cu două zile înainte de data fixată pentru intrarea în 

arenă - a fost o naştere dureroasă care a făcut-o pe Felicitas să sufere şi să plângă 
mult. Un soldat, în dispreţ, îi aruncă aceste cuvinte: „Ce vei face atunci când vei fi 
aruncată la fiare?” Plină de credinţă şi demnitate, Felicitas îi răspunde: „Acum sunt 
eu cea care suferă; atunci însă nu voi mai fi eu, ci Hristos va suferi pentru mine!” 


In acea epocă de credinţă şi de sânge, a fi creştin însemna un risc permanent: riscul 
de a sfârşi viaţa într-un circ, ca hrană pentru fiarele sălbatice şi curiozitatea bol- 
năvicioasă a mulțimii. 


Perpetua avea un copil încă în faşă. Tatăl ei, care nu era creştin, venea zilnic şi o 
implora să renunţe la „rătăcirea” ei, se târa în genunchi înaintea ei, îi amintea 
datoriile faţă de făptura plăpândă ce avea să rămână fără mamă. Ar fi fost de ajuns 
un singur cuvânt pentru a se reîntoarce în familia ei. Dar Perpetua, stăpânindu-şi cu 
greu plânsul, repeta: „Nu pot, sunt creştină”. 


Amintirile şi însemnările scrise ale Perpetuei au fost adunate într-o carte cu titlul 
„Passio Perpetuae et Felicitatis”, „Istoria suferințelor Perpetuei şi ale Felicitei”, 
carte completată apoi de o altă mână, probabil de Tertulian (155-220); ni se descriu 
torturile din urmă ale acestor două femei, care au fost puse în arenă spre a fi zdro- 
bite de coarnele ascuţite ale unei vaci sălbatice înfuriate, şi la urmă li s-au tăiat 
capetele. Prospeţimea acestor pagini a trezit admiraţie şi înflăcărare în sufletele a 
zeci de generaţii de cititori. 


Mare parte din întâmplările istorisite sunt privite din interior, prin ochiul atent şi 
delicat al unei femei deosebite, care observă multe amănunte ce ar fi putut fi tre- 
cute cu vederea de un observator din afară. Istorisirea vie şi într-o formă aleasă a 
Perpetuei, istorisire scrisă la cererea celor cu care se afla în închisoare, rămâne o 
mărturie luminoasă şi înălțătoare a credinţei şi a dragostei lor faţă de Hristos 
Mântuitorul. 


Cuvântul Perpetua este forma feminină a adjectivului perpetuus = neîncetat, care 
durează totdeauna; desigur, a fost luat ca prenume pentru a exprima dorința părin- 
ților ca fiica lor să rămână totdeauna cu ei, să le fie totdeauna fericită. 


Felicitas = fericire, la vechii romani era numele unei zeițe, a fecundității şi a feri- 
cirii. Ulterior a devenit un prenume obişnuit dat fetiţelor care erau considerate că 
aduc bucurie părinților, familiei. 

Istoria mişcătoare a Sfintelor Perpetua şi Felicitas a făcut cunoscute aceste două 
nume, care astăzi însă nu mai sunt folosite decât foarte rar; ele rămân totuşi o 
expresie limpede a aceea ce Dumnezeu ne oferă tuturor: Fericirea Perpetuă. 


Sursa: "Vieţile sfinţilor”, Editura Arhiepiscopiei Romano-Catolice de Bucureşti 
Biografii: varianta 2 


„Ziua victoriei martirilor a sosit şi, din închisoare, s-au îndreptat spre amfiteatru, ca 
şi cum s-ar fi dus spre cer, cu chipurile pline de strălucire, de demnitate, agitate, 
mai degrabă, din cauza bucuriei decât din cauza fricii (...) O, preţioşi şi prea 
fericiţi martiri! Voi sunteţi pe drept chemaţi şi aleşi pentru slava Domnului nostru 
lisus Hristos.” ! 


Martiriul a fost considerat în primele secole ale creştinismului cea mai înaltă per- 
fecţiune la care putea aspira un ucenic al lui lisus. În Actele martirilor se pot citi 
istorisiri minunate despre curajul dovedit de episcopi şi laici, de feciorelnici şi de 
căsătoriţi. Uneori, comunităţi întregi au fost luate drept ţintă de puterea civilă, cu 
intenția de a eradica credinţa ce se răspândea ca o pată de ulei între oameni. Nu 
lipseau nici dintre aceia care, pentru a-şi salva propria piele, sacrificau idolilor fără 
să creadă în aceştia, cerând să fie readmişi în comunitate imediat ce dispărea peri- 
colul persecuției. 


Doar catecumeni, dar deja demni de a da mărturie 


Relatarea martiriului Sfintei Perpetua, a Sfintei Felicitas şi a altor însoțitori este o 
autentică bijuterie, chiar şi pentru faptul că ne ajută să cunoaştem profundele rapor- 
turi de fraternitate ce existau între creştinii acelui timp şi cum în acest climat chiar 
femei căsătorite aveau curajul să înfrunte martiriul. 


Perpetua era o tânără matroană, căsătorită şi cu un copil încă în faşă. Pentru rangul 
şi pentru inteligenţa ei, era foarte bine instruită, după cum rezultă din scrisorile 


sale. Familia ei era creştină, cu excepţia tatălui. 


Felicitas era slujitoarea Perpetuei, cu ajutorul căreia ajunsese la credinţă. Şi ea era 
căsătorită şi se afla în a opta lună de graviditate. Intre cele două femei, o stăpână şi 


1 Din Relatarea martiriului sfinţilor martiri cartaginezi. Cit. în Liturgia orelor. 

o sclavă, sintonia era perfectă, deoarece credinţa creştină le-a făcut surori mai mult 
decât le-ar fi făcut faptul că s-ar fi născut din aceeaşi mamă pământească. 


Alături de ele se aflau câteva figuri masculine: Saturnin, Secundulus şi Revocatus. 
Acesta din urmă era sclav. Cele două femei şi cei trei bărbaţi încă erau catecumeni, 
când au fost arestaţi şi închişi în carceră. Ei locuiau într-un ţinut apropiat de Car- 
tagina, care se numea Thuburbo Minus. Responsabilul comunităţii era catehetul 
Saturus, care, nefiind prezent în ziua arestării şi nevoind să lase lucrarea neîmpli- 
nită, s-a prezentat spontan în faţa autorităţii şi s-a declarat creştin. În felul acesta, a 
ajuns din urmă grupul în carcera din Cartagina. 


Doi diaconi din această comunitate s-au interesat de acest caz şi, cu banii comu- 
nităţii, au obținut ca prizonierii să fie ţinuţi în pază privată şi să poată primi vizite 
din partea rudelor şi prietenilor. Perpetua a putut astfel să-şi alăpteze copilul. 


În această perioadă, au primit Botezul din mâinile lui Saturus, ca o pregătire pentru 
martiriu. Perpetua, în jurnalul ei, a scris: „Duhul mi-a sugerat să nu cer din apă (a 
Botezului) altceva decât tăria trupului”. Nobila doamnă vorbeşte pentru sine şi, în 
acelaşi timp, pentru toți: primind Botezul nu au cerut eliberarea din închisoare, ci 
tăria de a da mărturie pentru Hristos. 


Tatăl Perpetuei i-a făcut o vizită fucei sale. O iubea foarte mult, o crescuse şi o 
instruise aşa cum nu era nici o altă femeie, şi nu putea permite ca acum să se sfâr- 
şească într-un mod mizerabil din cauza acestei noi credinţe religioase. A rugat-o, 
deci, pe fiica sa în toate felurile să se întoarcă de pe drumul ei, dar totul a fost 
inutil. 


Perpetua povesteşte 


După o primă perioadă de carceră privată, au fost închişi într-un subteran rău miro- 
sitor, rece şi fără lumină. Aşa îl descrie Perpetua: „Eu m-am lăsat la pământ, deoa- 
rece nu mai trăisem într-o asemenea obscuritate. Ce zi teribilă! Ce căldură apă- 
sătoare în acea masă de persoane! Ce situaţie chinuitoare din cauza durelor măsuri 
de sechestrare din partea soldaţilor!” 


În această nouă situaţie, pentru că nu mai avea cu sine copilul, se lamenta: „Sufe- 
rinţa mea era din ce în ce mai mare, deoarece copilul meu era departe. Mai apoi, 
am obţinut dreptul de a-l avea cu mine în închisoare; şi când a fost lângă mine, m- 
am simţit mai puternică la gândul că mă pot îngriji de el. Da, închisoarea a devenit 

atunci pentru mine un palat, aşa încât preferam să fiu în acel loc decât în oricare 
altă parte”. 


La început, se putea spera chiar că vor putea fi eliberaţi datorită influenţei tatălui 
care se bucura de mare respect în capitală printre persoanele influente, dar acum, 
când au fost puşi într-o asemenea închisoare, coroana martiriului părea atât de 
aproape. 


Perpetua a avut atunci un vis. Văzuse, asemenea lui lacob, o scară înaltă până la 
cer. În vârf se afla Saturus înconjurat de îngeri, care o invita să urce, spunându-i: 
„Perpetua, te aştept; dar ai grijă să nu te mănânce balaurul!” „Eu - aşa povestea 
Perpetua - i-am răspuns: «Nu-mi va face nici un rău! În numele lui lisus Hristos! 
Eu am urcat pe capul său, ca şi cum aş fi fost pe prima treaptă a scării». Aşa am 
înţeles - continuă Perpetua - că ne aştepta martiriul. De atunci, am abandonat orice 
speranţă pentru această lume”. Chiar şi copilul i-a fost luat din nou şi, de această 
dată, pentru totdeauna. 


Intr-o dimineaţă, prizonierii au fost „târâţi, imediat după micul dejun, la inte- 
rogatoriu în forul oraşului”. Judecătorii au permis ca tatăl să se aproprie din nou de 
Perpetua. Acesta, arătându-i copilul pe care îl adusese cu el, îi striga cu disperare: 


„Fie-ţi milă de acest micuţ al tău!” 


Și guvernatorul Ilarian a adăugat: „Arată puţin respect pentru părul alb al tatălui şi 
preocupare pentru copil! Adu jertfă pentru sănătatea împăratului!” 


Perpetua i-a răspuns simplu cu un „nu” sec. 
A urmat atunci întrebarea fatală: „Eşti creştină?” 


„Da, - a răspuns ea - sunt creştină”. Şi judecătorul a pronunţat condamnarea de a fi 
dată la fiare. 


Perpetua a notat apoi în jurnalul ei: „Atunci am coborât din nou veseli în carceră”. 
Acum nu mai era vorba decât de câteva zile de aşteptare, timp necesar pentru a 


organiza spectacolul în amfiteatrul oraşului. 


Condamnarea o privea nu numai pe Perpetua, ci pe toţi, deoarece toţi se 
declaraseră creștini. 


Pregătirea imediată a martiriului 

Acele zile de aşteptare trebuiau să fie zile de sărbătoare, dar Felicitas nu era mul- 
țumită. Ea urma să fie exclusă din lupta de la amfiteatru, cel puţin pentru moment, 
deoarece legea romană interzicea să fie dusă în arenă o femeie însărcinată. 


Autorul care a avut în mâinile lui foile jurnalului Perpetuei ne pune la curent 
asupra ultimelor zile ale martirilor noştri. El zice: „În ceea ce o priveşte pe 
Felicitas, chiar şi ea a avut parte de harul Domnului, şi tocmai în acest mod: deoa- 
rece se afla în a opta lună de graviditate, în timp ce se apropiau zilele jocurilor, se 
temea foarte tare că va fi împiedicată de la martiriu. Nu este permis, într-adevăr, să 
ucizi femei însărcinate. Dar şi însoțitorii ei erau preocupaţi foarte tare de faptul că 
vor trebui să abandoneze pe drumul aceleiaşi speranţe o aşa de bună tovarăşă, care 
a fost cu ei încă de la început. În dorinţa lor comună, cu două zile înainte de spec- 
tacol, s-au rugat împreună Domnului şi, imediat după această rugăciune, Felicitas a 
fost cuprinsă de chinurile naşterii. 


Și deoarece, aşa cum este natural pentru o naştere în a opta lună, se lamenta, în 
travaliu, suferind foarte mari dureri, unul dintre cei care au încarcerat-o i-a spus: 
«Dacă acum strigi aşa, ce vei face atunci când vei fi aruncată la fiarele sălbatice?» 
Dar femeia a răspuns: «Ceea ce sufăr eu acum, sufăr pentru mine; dar atunci va fi 
altcineva care va suferi pentru mine; şi eu voi suferi pentru el». Astfel, a născut o 
fetiță pe care una dintre surorile noastre a luat-o la sine şi a alăptat-o ca pe o fiică”. 


Cum au putut aceste mame să se separe de copiii lor? Numai o profundă experiență 
de credinţă poate să explice o conduită aşa de eroică. Dincolo de aceasta, dacă ele 
plecau, rămânea familia comunităţii. Pentru fii, era mai important să rămână cu 
amintirea unei mame neînfricate în faţa călăilor decât a unei creştine fricoase ce şi- 
ar fi renegat credinţa. Nu a spus oare Domnul: „Cine nu-şi lasă tată, mamă, fii.”? Şi 
ele s-au simţit chemate să dea mărturie pentru validitatea Evangheliei. 


Ziua de sărbătoare 


Era obiceiul pe atunci să se li ofere prizonierilor un banchet copios înainte de a fi 
duşi în arenă. Ei au acceptat şi au făcut sărbătoare. Apoi au fost prezentaţi popo- 
rului. De o parte, au fost puşi bărbaţii: rămăseseră trei, deoarece Secundulus nu a 
rezistat chinurilor din carceră şi plecase deja spre cer. Amfiteatrul era arhiplin, 
deoarece poporului îi plăceau asemenea spectacole care, în general, erau făcute cu 
delincvenţi comuni şi cu sclavi. De această dată, curiozitatea era mai mare, deoa- 
rece condamnațţii erau „lavati”, cum erau numiţi creştinii, datorită băii făcute în apa 
Botezului, şi printre aceştia se afla şi o nobilă matroană împreună cu slujitoarea sa. 

Au intrat în amfiteatru între cele două şiruri de călăi însărcinaţi să-i lovească cu 
bice care aveau la capete bucăţi de fier. Sângele ce se scurgea din trupurile lor tre- 
buia să provoace instinctul animalelor feroce. 


Saturus, Revocatus şi Saturnin au fost legaţi de nişte stâlpi, foarte vizibili pentru 
mulțimea unei tribune, pentru a fi muşcaţi mai întâi de un leopard şi apoi de un urs. 
Femeile, în schimb, au fost conduse în centrul arenei şi abandonate în fața unei 
vaci înfuriate. 


Spectacolul a început cu femeile, pe care animalul de mai multe ori le-a ridicat în 
aer cu coarnele până a obosit, în timp ce mulțimea urla şi se distra. Perpetua, când 
şi-a venit în fire, şi-a acoperit din pudoare genunchii cu zdrenţele care-i mai rămă- 
seseră pe spate şi s-a dus s-o ridice pe Felicitas. Apoi, amândouă au fost conduse la 
poarta de intrare, pentru a asista la al doilea spectacol. Cele două femei se îmbră- 
țişau şi se consolau reciproc şi adresau cuvinte de încurajare fraţilor care erau 
legați de stâlpi. 


Leopardul şi apoi ursul i-au devorat pe cei trei martiri şi, când aceştia au fost scoşi 
de acolo de către îmblânzitori, se putea vedea sângele curgând din toate părțile şi 
mulţimea care striga: „Lavati sunt purificaţi acum în totalitate”. Mulțimea striga ca 
cei condamnaţi să fie duşi în mijlocul arenei, pentru a pri-mi în faţa tuturor lovitura 
de graţie. Saturus a avut astfel posibilitatea de a-şi scoate inelul, să-l înmoaie în 
propriul său sânge şi să-l dea unui soldat. Martiri şi-au schimbat pentru ultima 
dată sărutul păcii şi s-au supus apoi ultimului act al acelui teribil ceremonial. 


Biserica din Cartagina îi avea astfel pe primii săi mărturisitori. Pe mormintele lor a 
apărut o bazilică, unde însuşi Sfântul Augustin, de mai multe ori, a avut ocazia de a 
prea mări virtuțile lor. Relatarea martiriului lor a făcut înconjurul imperiului şi 
cultul lor s-a răspândit nu numai în tradiţia Bisericii latine, dar şi în cea greacă şi 
siriană. 


Sursa: "Martiri şi sfinţi din calendarul roman”, Editura Sapientia, Enrico Pepe, 
trad. pr. loan Bişog 


Biografii: varianta 3 


Fericirea Perpetuă. Astfel ar putea fi rezumată calea vieţii celor două muceniţe cu 
nume predestinat, Perpetua şi Felicitas, care au trăit în vremea împăratului Septi- 
miu Sever. Vibia Perpetua a scris, cât timp a fost întemniţată, un jurnal cu toate 
cele ce li s-au întâmplat ei şi mucenicilor cu care a pătimit, fapte care au fost cu- 

prinse într-o carte, „Istoria suferințelor Perpetuei şi ale Felicitei“. Autenticitatea 
relatărilor a fost confirmată prin descoperirea unei bazilici construite în secolul al 
IV-lea la Cartagina (Basilica Majorum). În 1907, aici a fost găsită o piatră funerară 
cu o inscripţie ce poartă numele Sfintelor Perpetua şi Felicitas, ridicată pe mor- 
mintele lor. 


S-a întâmplat în timpul domniei lui Septimiu Sever (193-211), pe 7 martie 203, la 
Cartagina (nordul Africii). Ca urmare a unui edict al împăratului, privind inter- 
zicerea prozelitismului creştin, mişcarea fanaticilor contra creştinilor a devenit tot 
mai necruțătoare. 


„Nu pot, sunt creştină“ 


Vibia Perpetua, matroană romană, în vârstă de 22 de ani, a fost descendenta unei 
familii înstărite şi educate, din oraşul Thuburbo Minus (Tebourba de astăzi), situat 
la peste 40 de km de Cartagina. Era căsătorită şi tocmai născuse primul ei copil. 
Tatăl său a fost păgân, mama pe jumătate creştină, iar dintre cei doi frați, unul era 
catehumen (persoană pregătită să primească botezul într-o nouă religie), celălat 
pierzându-și viaţa. În momentul arestării, provocată de edictul împăratului, 
Perpetua era catehumenă, ca şi tinerii Saturninus, Secundulus, sclavul Revocatus, 
Saturus şi Felicitas - sclava muceniţei Perpetua. 


Cei şase creştini au fost întemnițați în Cartagina, în condiţii foarte grele. „Am fost 
aruncaţi în temniţă şi m-au cuprins fiori de groază, deoarece niciodată nu am mai 
stat într-un întuneric atât de mare. Îngrămădiţi unii peste alţii, simţeam că ne sufo- 
căm de căldură, pentru că soldaţilor nu le păsa de noi“, scria Perpetua în jurnalul 
său din timpul arestului. Femeia a avut tăria să însemneze toate faptele petrecute, 
vizitele pe care le primea, vedeniile şi visele avute până în ajunul zilei în care a fost 
torturată, împreună cu prietenii săi în suferinţă. 


Situaţia le-a fost uşurată, ca urmare a intervenţiei cu bani pe lângă conducerea 
închisorii, de către diaconii Tertius şi Pomponius. 


Tinerei Perpetua i s-a părut închisoarea „un palat“, când a fost lăsată să-şi alăpteze 
copilul. Însă dragostea şi credinţa puternică în lisus Hristos au fost mai presus 
decât dragostea de mamă, de părinţi, care tot încercau să o înduplece să renunţe la 
creştinism şi să scape de chinul carcerei. De martiriu. 


Cu greu îşi putea înfrunta lacrimile tânăra muceniţă, atunci când tatăl său, care nu 
era creştin, o implora în genunchi să lepede credinţa şi să se gândească la soarta 

micuţului său, care va rămâne orfan. „Nu pot, sunt creştină“, replica Perpetua, cu 
inima sfâşiată, dar plină de iubire mucenicească. 


„Hristos va suferi pentru mine“ 


Cât timp a fost închisă, Perpetua a avut mai multe viziuni. Într-una se făcea că se 
lupta cu diavolul, care avea chip de balaur şi pe care l-a învins, şi astfel a câştigat 
paradisul. Odată ajunsă acolo, a văzut un bărbat înalt, cu părul alb, îmbrăcat ase- 
menea unui păstor şi aşezat pe un scaun, care i-a dat împărtăşanie. 


Nu a trecut mult, şi cei şase creştini au fost duşi în forul din Cartagina, la judecată. 
Aici, i-a aşteptat procuratorul Hilarianus, cel care le-a dat pedeapsa capitală - 
condamnare la moarte - din cauza refuzului categoric exprimat de prizonieri, de a 
renunţa la credinţa creştină. Astfel, ziua de naştere a cezarului (Geta, fiul împă- 
ratului Septimiu Sever), care corespunde datei de 7 martie anul 203, avea să 
pecetluiască viaţa celor şase, curmată în arenă, de fiarele sălbatice. 


În tot acest timp, Felicitas aştepta dintr-un moment într-altul să devină mamă. La 
fel ca şi stăpâna sa, aceasta era nebună după Hristos. Ea se ruga lui Dumnezeu să i 
se nască cât mai curând pruncul, pentru a fi alături de prietenii ei de martiriu (jus- 
tiția romană interzicea ca o femeie însărcinată să fie executată). Rugăciunile i-au 
fost ascultate. Copilul s-a născut la opt luni, cu două zile înainte de tortura finală. 
Felicitas a suferit mult în timpul naşterii fetiţei sale, pe care a lăsat-o în grija unei 
surori creştine. Nimic din cele întâmplate nu a schimbat-o, credinţa nu a părăsit-o 
şi a găsit puterea să răspundă cu neînfricare la cuvintele pline de dispreț ale unui 
soldat, „ce vei face atunci când vei fi aruncată la fiare?“: „Acum sunt eu cea care 
suferă; atunci însă nu voi mai fi eu, ci Hristos va suferi pentru mine!“ 


Întoarsă în temniţa întunecoasă, împreună cu tovarăşii săi de suferinţă, Perpetua a 
avut alte două viziuni. În prima i-a apărut fratele ei, Dinocrate, mort de copil. 
Acesta i s-a arătat lângă un bazin cu apă din care putea bea, era vesel şi vindecat de 
boală. În altă viziune i se înfăţişa lupta cu un egiptean hidos, întruchipare a dia- 
volului, căruia i-a zdrobit capul cu călcâiul. 


„Mântuit, spălat; mântuit, spălat“ 
Saturus a avut şi el o viziune, în care cu toţii au fost duşi de patru îngeri în paradis, 


unde s-au întâlnit cu patru martiri: Jocundus, Saturnius, Artaxius - arşi de vii în 
prigoană - şi Tuintus, care a murit în închisoare. De asemenea, i-a văzut pe episco- 

pul Optatus şi pe preotul Aspasius, care erau certaţi şi trişti - martirii i-au rugat să 
se ierte reciproc şi aceştia s-au împăcat. 


Cel dintâi a murit în închisoare catehetul Secundulus. Cu o zi înainte de dezno- 
dământ, timp în care martirii luau ultima cină, numită masa dragostei, păgânii s-au 
adunat să-i vadă, dar Saturus le-a spus: „Nu vă este de ajuns ziua de mâine? Azi 
prieteni, mâine duşmani! Întipăriţi-vă bine în minte, însă, feţele noastre ca să ne 
recunoaşteţi în ziua aceea, ziua judecății“. Cuvintele mucenicului au avut efect şi 
au străfulgerat conştiinţele multora, pentru că mare parte dintre păgânii care erau în 
mulțime au început să creadă în Hristos. 


A doua zi, cele două femei şi cei trei tineri au fost duşi în amfiteatrul din Carta- 
gina, care a devenit neîncăpător. În timpul pătimirii pentru Hristos, Saturninus şi 
Revocatus au fost atacați de un leopard şi de un urs, Saturus, de un leopard, iar 
Perpetua şi Felicitas, de o vacă sălbatică. Saturus era grav rănit de un leopard care-i 
făcuse o rană adâncă, din care curgea mult sânge, iar păgânii strigau în delir: 
„Mântuit, spălat; mântuit, spălat“. Cu ultimele forţe, Saturus, cel care primise 
botezul sângelui, a cerut soldatului Pudens să-şi scoată inelul din deget, pe care l-a 
înmuiat în sângele rănii sale, şi pe care i l-a dat „ca semn (al iubirii) şi ca amintire a 
sângelui său“. Cruzimea şi batjocura la care au fost supuşi mucenicii nu au încetat 
decât în momentul în care au fost duşi în mijlocul amfiteatrului şi li s-au tăiat 
capetele. 


Când a venit rândul Perpetuei, călăul a ezitat să facă gestul final, însă femeia i-a 
dus singură la gât mâna temătoare. 


Toate aceste întâmplări ale mucenicilor au fost adunate într-o carte, „Istoria sufe- 
rinţelor Perpetuei şi ale Felicitei“ („„Passio Perpetuae et Felicitatis*). Bazată pe 
însemnările scrise ale Perpetuei, cât timp a fost întemniţată, şi completată mai apoi 
de Tertulian (155-220), cartea rămâne o mărturie vie a dragostei faţă de Mân- 
tuitorul Hristos. 


Sfintele muceniţe Perpetua şi Felicitas sunt pomenite de Biserica noastră la 1 fe- 
bruarie. 


Sursa: Ziarul Lumina 


Sursa: http://www.sfinticatolici.ro/perpetua-si-felicitas/ 

Raluca Brodner - Sfintele Perpetua şi Felicitas, mărturisitoare ale dragostei 
pentru Hristos 





Fericirea perpetuă. Astfel ar putea fi rezumată calea vieţii celor două muceniţe cu 
nume predestinat, Perpetua şi Felicitas, care au trăit în vremea împăratului 
Septimiu Sever. 


Vibia Perpetua a scris, cât timp a fost întemniţată, un jurnal cu toate cele ce li s-au 
întâmplat ei şi mucenicilor cu care a pătimit, fapte care au fost cuprinse într-o 
carte, „Istoria suferințelor Perpetuei şi ale Felicitei“. 


Autenticitatea relatărilor a fost confirmată prin descoperirea unei bazilici construite 
în secolul al IV-lea la Cartagina (Basilica Majorum). În 1907, aici a fost găsită o 
piatră funerară cu o inscripție ce poartă numele Sfintelor Perpetua şi Felicitas, 
ridicată pe mormintele lor. 


S-a întâmplat în timpul domniei lui Septimiu Sever (193-211), pe 7 martie 203, la 
Cartagina (nordul Africii). Ca urmare a unui edict al împăratului, privind 
interzicerea prozelitismului creştin, mişcarea fanaticilor contra creştinilor a devenit 
tot mai necruțătoare. 

Vibia Perpetua, matroană romană, în vârstă de 22 de ani, a fost descendenta unei 
familii înstărite şi educate, din oraşul Thuburbo Minus (Tebourba de astăzi), situat 
la peste 40 de km de Cartagina. Era căsătorită şi tocmai născuse primul ei copil. 
Tatăl său a fost păgân, mama pe jumătate creştină, iar dintre cei doi fraţi, unul era 
catehumen (persoană pregătită să primească botezul într-o nouă religie), celălat 
pierzându-și viaţa. În momentul arestării, provocată de edictul împăratului, 
Perpetua era catehumenă, ca şi tinerii Saturninus, Secundulus, sclavul Revocatus, 
Saturus şi Felicitas - sclava muceniţei Perpetua. 


Cei şase creştini au fost întemnițați în Cartagina, în condiţii foarte grele. 





„scria Perpetua în 
jurnalul său din timpul arestului. Femeia a avut tăria să însemneze toate faptele 
petrecute, vizitele pe care le primea, vedeniile şi visele avute până în ajunul zilei în 
care a fost torturată, împreună cu prietenii săi în suferinţă. 


Situaţia le-a fost uşurată, ca urmare a intervenţiei cu bani pe lângă conducerea 
închisorii, de către diaconii Tertius şi Pomponius. 


Tinerei Perpetua i s-a părut închisoarea „un palat“, când a fost lăsată să-şi alăpteze 
copilul. Însă dragostea şi credința puternică în lisus Hristos au fost mai presus 
decât dragostea de mamă, de părinţi, care tot încercau să o înduplece să renunţe 
la creştinism şi să scape de chinul carcerei. De martiriu. Cu greu îşi putea 
înfrunta lacrimile tânăra muceniţă, atunci când tatăl său, care nu era creştin, o 
implora în genunchi să lepede credinţa şi să se gândească la soarta micuţului său, 


ec 


care va rămâne orfan. , 
sfâşiată, dar plină de iubire mucenicească. 


„ replica Perpetua, cu inima 





Cât timp a fost închisă, Perpetua a avut mai multe viziuni. 





Nu a trecut mult, şi cei şase creştini au fost duşi în forul din Cartagina, la judecată. 
Aici, i-a aşteptat procuratorul Hilarianus, cel care le-a dat pedeapsa capitală - 
condamnare la moarte -, din cauza refuzului categoric exprimat de prizonieri, de a 
renunța la credinţa creştină. Astfel, ziua de naştere a cezarului (Geta, fiul 
împăratului Septimiu Sever), care corespunde datei de 7 martie anul 203, avea să 
pecetluiască viaţa celor şase, curmată în arenă, de fiarele sălbatice. 

În tot acest timp, Felicitas aştepta dintr-un moment într-altul să devină mamă. La 
fel ca şi stăpâna sa, aceasta era nebună după Hristos. Ea se ruga lui Dumnezeu să i 
se nască cât mai curând pruncul, pentru a fi alături de prietenii ei de martiriu 
(Justiția romană interzicea ca o femeie însărcinată să fie executată). Rugăciunile 1- 
au fost ascultate. Copilul s-a născut la opt luni, cu două zile înainte de tortura 
finală. PENGIIAS a suferit mult în timpul naşterii fetiţei sale, pe care a lăsat-o în 
grija unei surori creştine. Nimic din cele întâmplate nu a schimbat-o, credinţa nu a 
părăsit-o şi a găsit puterea să răspundă cu neînfricare la cuvintele pline de dispreţ 
ale unui soldat, „ce vei face atunci când vei fi aruncată la fiare?“: „Acum sunt eu 
cea care suferă; atunci însă nu voi mai fi eu, ci Hristos va suferi pentru mine!“ 


Intoarsă în temniţa întunecoasă, împreună cu tovarășii săi de suferință, Perpetua a 
avut alte două viziuni. 





Saturus a avut şi el o viziune, în care cu toţii au fost duşi de patru îngeri în paradis, 
unde s-au întâlnit cu patru martiri: Jocundus, Saturnius, Artaxius - arşi de vii în 
prigoană-, şi Tuintus, care a murit în închisoare. De asemenea, i-a văzut pe 
episcopul Optatus şi pe preotul Aspasius, care erau certaţi şi trişti - martirii i-au 
rugat să se ierte reciproc şi aceştia s-au împăcat. 


Cel dintâi a murit în închisoare catehetul Secundulus. Cu o zi înainte de 
deznodământ, timp în care martirii luau ultima cină, numită masa dragostei, 
păgânii s-au adunat să-i vadă, dar Saturus le-a spus: „Nu vă este de ajuns ziua de 
mâine? Azi prieteni, mâine duşmani! Întipăriţi-vă bine în minte, însă, feţele noastre 
ca să ne recunoaşteţi în ziua aceea, ziua judecății“. Cuvintele mucenicului au avut 
efect şi au străfulgerat conştiinţele multora, pentru că mare parte dintre păgânii 
care erau în mulțime au început să creadă în Hristos. 


A doua zi, cele două femei şi cei trei tineri au fost duşi în amfiteatrul din 
Cartagina, care a devenit neîncăpător. În timpul pătimirii pentru Hristos, 
Saturninus şi Revocatus au fost atacați de un leopard şi de un urs, Saturus, de un 
leopard, iar Perpetua şi Felicitas, de o vacă sălbatică. Saturus era grav rănit de un 
leopard care-i făcuse o rană adâncă, din care curgea mult sânge, iar păgânii strigau 
în delir: „Mântuit, spălat; mântuit, spălat“. Cu ultimele forțe, Saturus, cel care 
primise botezul sângelui, a cerut soldatului Pudens să-şi scoată inelul din deget, pe 
care l-a înmuiat în sângele rănii sale, şi pe care i l-a dat „ca semn (al iubirii) şi ca 
amintire a sângelui său“. Cruzimea şi batjocura la care au fost supuşi mucenicii nu 

au încetat decât în momentul în care au fost duşi în mijlocul amfiteatrului şi li s-au 
tăiat capetele. Când a venit rândul Perpetuei, călăul a ezitat să facă gestul final, 
însă femeia 1-a dus singură la gât mâna temătoare. 


Toate aceste întâmplări ale mucenicilor au fost adunate într-o carte, „Istoria 
suferințelor Perpetuei şi ale Felicitei“ („„Passio Perpetuae et Felicitatis*). Bazată pe 
însemnările scrise ale Perpetuei, cât timp a fost întemniţată, şi completată mai apoi 
de Tertulian (155-220), cartea rămâne o mărturie vie a dragostei faţă de 
Mântuitorul Hristos. 


Sfintele muceniţe Perpetua şi Felicitas sunt pomenite de Biserica noastră la 1 
februarie. 

Ştefan lonescu-Berechet - O tulburătoare întâmplare de la începuturile 
Bisericii: Pătimirile Sfintelor muceniţe Perpetua şi Felicitas 





Sfânta muceniţă Perpetua si Sfânta muceniţă Felicitas - mozaic din Basilica 
Eufrasiana, Parenzo (Croaţia), secolul la VI-lea 


Dacă încercăm să descoperim posibilele cauze ale urii păgânilor faţă de creştini şi, 
implicit, a persecuțiilor declanşate împotriva acestora, cel dintâi aspect care trebuie 
avut în vedere este puternica coliziune dintre propovăduirea lui Hristos ca Fiu al lui 
Dumnezeu Întrupat, Răstignit şi Înviat şi politeismul idolatru greco-roman. De o 
parte credinţa într-un Dumnezeu Treime, scandalul şi nebunia Crucii, o morală 
ireproşabilă, o spiritualitate ascetică şi eshatologică, iar de cealaltă parte, un 
pantheon populat cu o puzderie nenumărată de zeități, cu temple şi statui dedicate 
acestora, o religie decăzută, puternic marcată de sincretism ori magie şi un 
libertinaj fără limite, ridicat la rangul de normă a vieţii cetăţii. 


Toate relele, pe seama creştinilor 


Pornind de la această opoziţie ireductibilă şi pe baza unei ignoranţe temătoare, 
creştinii au fost acuzaţi de ateism, de practicarea unui cult ezoteric şi periculos, de 
a fi adepţii unei „superstiții noi şi periculoase“ (Suetoniu) care periclita stabilitatea 
şi prosperitatea Imperiului. Crimele cele mai abominabile, incesturile cele mai 
odioase şi alte aberaţii de acest gen erau puse pe seama lor, calomnii izvorâte fie 
din rele intenţii, fie dintr-o grotescă înţelegere a Tainelor Bisericii. 


Critica usturătoare pe care apologeţii creştini o făceau idolatriei păgâne, căreia îi 
atribuiau o origine demonică, sau moravurilor mai mult decât îndoielnice ale 
elitelor societăţii romane stârneau atât riposta sângeroasă a autorităţilor, cât şi 
replica dură a filosofilor vremii, care identificau participarea la jertfele şi serbările 
păgâne cu o obligaţie cetăţenească. lar în fruntea acestor obligaţii se afla obser- 
varea cultului împăratului, ritual pe care creştinii îl respingeau de o manieră 
considerată sacrilegă în epocă. Recrutaţi, mai ales la început, din păturile modeste 

ale societăţii, refuzând practicarea unor meserii (cum ar fi, de pildă, practicarea 
artelor aservite idolatriei) şi uneori chiar a serviciului militar, creştinii erau priviţi 
ca elemente inutile societăţii. 


Nu este permis Să existe creştini! “ 


Până la începutul secolului al IV-lea, creştinismul era o religie ilicită (interzisă prin 
lege), iar adepţii săi, prigoniţi fie pe baza unor legi comune epocii, fie pe baza unor 
legi speciale. O formulă atestată istoric este aceasta: „Nu este permis să existe 
creştini!“. Nu se cunosc normele legislative pe care s-au bazat persecuțiile 
împotriva creştinilor în secolul 1 d.Hr. Odată cu împăratul Traian (98-117), urmă- 
rirea şi judecarea creştinilor s-a făcut pe bază de rescripte (dispoziţii imperiale ce 
vizau o anumită cetate sau provincie), iar din timpul lui Deciu (249-251), pe bază 
de edicte (legi de stat cu aplicare în întreg Imperiul Roman). 


Torturi şi pedepse 


După ce erau prinşi, de regulă în urma unor denunţuri, creştinii erau întemnițați în 
condiţii inumane. Prin impunerea acestor suferințe, ca şi prin torturile la care se 
recurgea în timpul judecății, autorităţile doreau să determine lepădările de credință 
şi transformarea creştinilor în apostaţi (lapsi - căzuţi). După ce se rostea sentinţa, se 
aplicau cele mai cumplite şi variate pedepse corporale: biciuirea, mutilarea trupului 
cu instrumente de tortură ascuţite, arderea cu fier roşu, turnarea pe corp de plumb 
topit, tăierea membrelor sau a altor părți ale corpului. De regulă, moartea era 
provocată prin decapitare, ardere, aruncarea la fiare sau prin răstignire (în cazul 
sclavilor şi a celor care nu aveau statutul de cetăţean roman). Puteau fi aplicate şi 
pedepse „mai blânde“, precum condamnarea la muncă silnică în mine şi în 
carierele de piatră sau vinderea la casele de toleranță (în cazul femeilor şi al 
fecioarelor). 


Actul pătimirii Sfintelor Perpetua şi Felicitas 
Unul dintre cele mai impresionante şi mai populare acte martirice păstrate până 


astăzi îl constituie Actul pătimirii Sfintelor Perpetua şi Felicitas, care relatează 
mucenicia catehetului Saturus şi a tinerilor catehumeni Saturninus, Secundulus 


şi Revocatus, (matroană romană, căsătorită, mamă a unui copil 
sugar) şi sclava sa, însărcinată în momentul arestării sale, care a 


născut o fetiţă cu puţin înaintea morţii sale martirice. 

Episodul se petrece în timpul domniei lui Septimiu Sever (193-211), pe 7 martie 
203, la Cartagina (nordul Africii). Autenticitatea relatării a fost confirmată de 
descoperirea unei basilici construite în secolul al IV-lea la Cartagina (Basilica 
Majorum), în care se află o piatră funerară cu o inscripţie ce poartă numele Sfin- 
telor Perpetua şi Felicitas. 


Cea mai mare parte a actului martiric o constituie chiar relatarea Sfintei Perpetua, 
la care se adaugă viziunea descrisă de Saturus, o introducere şi o încheiere, 
compusă de un autor anonim, identificat de numeroşi cercetători cu Tertulian. 


În urma edictului de persecuție al lui Septimiu Sever din 203, e fost arestată Vibia 
Perpetua, 0 tânără catehumenă ce aparţinea unei familii înstărite din cetatea 
Thuburbo Minus (la 40 km de Cartagina), având un tată păgân, o mamă 
creştină şi doi fraţi, dintre care unul catehumen şi altul mort de mic. Alături de 
ea au fost arestaţi şi alţi catehumeni: Saturninus, Secundulus, sclavul Revocatus 
şi Felicitas, sclava Sfintei Perpetua, precum şi catehetul Saturus. Cu toţii au fost 
duşi la Cartagina şi închişi într-o temniţă întunecoasă şi sufocantă, dar condiţiile s- 
au ameliorat datorită intervenţiei comunităţii creştine de acolo, care a intervenit 
financiar la conducerea temniţei, prin diaconii Tertius şi Pomponius. 


Sfânta Perpetua, care a primit copilul în temniţă spre a-l putea alăpta, a avut 
viziunea unei scări ce duce la cer, flancată de instrumente de tortură şi păzită de 
diavol, sub chipul unui balaur. 


Deţinuţii au fost duşi în forul oraşului, unde au fost judecaţi, şi nevoind să se 
lepede de Hristos au fost condamnaţi la moarte, urmând a fi dați de mâncare 
fiarelor sălbatice în amfiteatru. În zilele ce au premers morţii lor martirice, Sfânta 
Perpetua s-a învrednicit de o nouă viziune, în care îl biruia pe diavol sub chipul 
unui „egiptean“, iar catehetul Saturus a văzut în vis cum patru îngeri îi duceau 
în paradis, unde alți martiri îi întâmpinau. Secundulus a murit în temniţă, iar 
Felicitas a născut o fetiţă în luna a opta, pe care a dat-o spre creştere surorii sale. 
Moartea mucenicească a întregului grup a avut loc pe DGE d0A, cu ocazia 
serbărilor desfăşurate în cinstea cezarului Geta, fiul împăratului Septimiu Sever. 
Biserica Ortodoxă a aşezat pomenirea Sfintelor Perpetua şi Felicitas şi a celor 
dimpreună cu dânsele la ei 


Mucenicii, pe veci în memoria Sfântă a Bisericii 


Incă de la început, mucenicii şi mărturisitorii s-au bucurat de o venerație 
extraordinară în Biserica creştină. Prin jertfa sau pătimirile lor, ei devin modelul de 

sfințenie vrednic de urmat de orice credincios. Vărsarea sângelui pentru Hristos, 
„botezul sângelui“, poate ţine la nevoie locul tainei botezului în cazul cate- 
humenilor. 


În cadrul slujbelor de prăznuire a sfinţilor mucenici, se lecturau şi anumite texte 
compuse spre a istorisi pătimirile îndurate de aceştia, „spre aducerea aminte şi spre 
exercițiul şi pregătirea celor ce vor lupta mai pe urmă“. Ele poartă numele de acte 
martirice şi puteau fi de mai multe tipuri: copii ale proceselor-verbale de judecată, 
relatări ale martorilor oculari sau ale mucenicilor înşişi ori texte cu caracter 
panegiric, prelucrate mai târziu. Pe baza acestora au fost elaborate şi Martirologiile 
sau notițele din Sinaxare. 


În strânsă legătură cu „portretul aghiografic“ al martirilor s-a elaborat şi „portretul 
lor iconografic“ (icoana lor). Încă din perioada artei paleocreştine se cunosc 
reprezentări ale sfinţilor mucenici (în pictura catacombelor), iar Sfântul Vasile cel 
mare adresa un călduros îndemn pictorilor creştini de a zugrăvi în limbajul culo- 
rilor icoana Sfântului mucenic Varlaam. Extrem de impresionante sunt teoriile 
(procesiunile) de sfinți şi muceniţe ce îmbracă pereţii navelor laterale ai bazilicii 
„San Apollinare il Nuovo“ din Ravenna (Italia). Ca accesorii specifice, ei poartă în 
mâini crucea pătimirii sau cununa muceniciel. 


În cadrul programului iconografic al bisericilor ortodoxe, mucenicii ocupă un loc 
de seamă în registrul „sfinţilor în picioare“ din absidele naosului (de nord şi de 
sud) sau în unele locaşuri pe pereţii pronaosului, unde apar redate scene ce 
înfăţişează pătimirea lor. 


Pe scurt, despre trei secole de persecuții 


Biserica creştină a fost supusă persecuțiilor încă de la începuturile sale. Sfinţii 
apostoli au fost întemnițați şi aspru pedepsiţi la porunca Sinedriului, care le cerea 
insistent să nu mai agite spiritele propovăduindu-L pe Hristos Cel înviat. Sfântul 
apostol Pavel s-a confruntat cu opoziţia neîndurătoare a membrilor diasporei 
iudaice din Asia Mică ori Grecia. Adversitatea iudeilor faţă de conaţionalii lor 
creştini, accentuată ulterior şi de disocierea celor din urmă de cauza războiului 
împotriva Romei, ce a dus în anul 70 d.Hr. la cucerirea Ierusalimului şi la distru- 
gerea Templului, a îmbrăcat şi forme sângeroase. Cele mai relevante exemple în 
acest sens le oferă primii mucenici ai Bisericii: Sfântul arhidiacon Ştefan (anul 36) 
şi Sfântul apostol Iacob, fiul lui Zevedeu (anul 43/44). Tot Sfântul apostol Pavel a 
avut de îndurat şi unele persecuții sporadice din partea unor păgâni, în unele oraşe 
ale Asiei Mici. 

Dar cele mai crunte şi însemnate persecuții îndreptate împotriva creştinilor au venit 
din partea autorităților romane. Ele au început în timpul domniei lui Nero (54-68) 
şi s-au desfăşurat cu intermitențe (în faze succesive) până la începutul secolul al 
IV-lea. Dacă timp de aproape două secole persecuțiile au avut un caracter sporadic 
şi limitat geografic, fiind izvorâte, de regulă, din aversiunea față de creştini a 
elitelor sau guvernatorilor păgâni, odată cu domnia lui Deciu (49-51), statul roman 
însuşi este cel care i-a persecutat sistematic pe membrii Bisericii. 


Cum a fost primită Biserica în Imperiul Roman 


Declarându-i pe creştini vinovaţi de incendierea Romei pe 19 iulie 64, tiranicul 
Nero a declanşat o cumplită persecuție împotriva acestora, care a cuprins cu pre- 
cădere capitala Imperiului. Au pierit, cu acest prilej, sfâşiaţi de animale sălbatice, 
arşi pe rug sau răstigniţi, o „mulţime uriaşă“ de creştini (Tacit). În anul 67, 
conform mărturiilor tradiţiei, au pătimit la Roma moarte martirică Sfinţii apostoli 
Petru şi Pavel. Deşi mai slabă în intensitate, persecuția a continuat şi în timpul lui 
Domițian (81-96), fiind afectaţi chiar membri ai familiei imperiale, iar Sfântul 
apostol loan a fost exilat în insula Patmos (96). Într-o scrisoare de răspuns (cu 
caracter de rescript) adresată lui Pliniu cel tânăr, guvernator al Bitiniei şi Pontului 
între 111-112, împăratul Traian trasează procedura pe care autorităţile trebuiau să o 
urmeze în privinţa creştinilor: să nu fie căutaţi în mod special, să nu se ţină cont de 
denunţurile anonime, să fie pedepsiţi cei care odată prinşi refuză să jertfească 
zeilor şi iertaţi cei care apostaziază. Această politică este urmată şi de urmaşul lui 
Traian, împăratul Adrian (117-138), căruia îi sunt adresate primele Apologii 
creştine: a lui Quadratus şi a lui Aristide din Atena. O înăsprire a persecuțiilor se 
înregistrează în timpul domniei împăratului filosof Marcu Aureliu (161-180), 
îndeosebi în provincia Galia (la Lugdunum - Lyon, 177-178). Situaţia se pre- 
lungeşte şi la începutul domniei lui Comodus (180-192), când pătimeşte „grupul 
mucenicilor scilitani“ (180). 


Odată cu domnia lui Septimiu Sever (193-211), întemeietorul dinastiei Severilor, 
persecuțiile contra creştinilor intră într-o nouă fază. Noul împărat interzicea printr- 
un edict sau rescript (cca. 201) prozelitismul creştin, adică oprea Biserica de a-şi 
desfăşura activitatea misionară. Erau vizaţi cu precădere cateheţii, catehumenii 
(candidaţii la Botez) şi neofiţii (cei de curând botezați). Persecuţia s-a întins în 
special în nordul Africii (Cartagina) şi în Egipt (Alexandria). Situaţia se schimbă 
sub Alexandru Sever (222-235), puternic influenţat de cultele orientale şi de 
sincretism, care îi simpatiza pe creştini şi-L cinstea pe Hristos, în capela sa de 
rugăciune (lararium), alături de Orfeu, Apolloniu de Tyana, Avraam, Alexandru 
cel mare ori câțiva împărați divinizaţi. Din opoziţie faţă de dinastia Severilor, 

Maximin Tracul (235-238) a promulgat un edict împotriva creştinilor, fiind vizați 
îndeosebi clericii din Roma, cât şi din Capadocia etc. O scurtă perioadă de linişte a 
urmat din nou în timpul domniei lui Filip Arabul (238-249), care, împreună cu 
soţia sa, Otacilia, se afla în corespondenţă cu Origen şi pe care Fericitul Ieronim îl 
consideră primul împărat creştin. 


Invitaţi să se lepede oficial de Hristos 


Cea dintâi persecuție sistematică şi generalizată în întreg Imperiul roman împotriva 
creştinilor s-a dezlănţuit în timpul scurtei domnii a lui Deciu (249-251). Pe baza 
unui edict de persecuție din toamna lui 249, creştinii au fost invitaţi nominal, după 
o evidență întocmită în prealabil, să se prezinte în fața autorităţilor şi să 
săvârşească acte de cult idolatre, în urma cărora li se eliberau certificate care 
atestau apostazierea lor, ferindu-i de pedepse. Numeroşii apostaţi ai acestei pe- 
rioade, supuşi ulterior la penitenţă de către Biserică, se încadrau în patru categorii: 
cei care au jertfit idolilor, cei care au adus jertfe de tămâie, cei care au obținut 
contra cost un certificat (lhbellus), fără să fi jertfit efectiv, şi cei care s-au lepădat 
verbal de Hristos în timpul interogatoriilor. Numeroşi au fost însă şi mucenicii, 
dintre care îi amintim pe episcopii Fabian al Romei, Alexandru al Ierusalimului, 
Vavila al Antiohiei. 


Persecuţiile au continuat cu mici intermitențe şi în timpul urmaşilor lui Deciu, 
Trebonius Gallus (251-253) şi Valerian (253-260), cel din urmă emițând două 
edicte împotriva creştinilor în 257 şi 258, care au vizat îndeosebi elitele Bisericii. 
Fiul acestuia, Gallienus (260-268), afectat de asasinarea tatălui său de către perşi şi 
influenţat de soţia sa, a dat primul rescript de toleranţă cunoscut, care prevedea 
libertatea de cult şi restituirea bunurilor confiscate Bisericii. Persecuţia a izbucnit 
pentru foarte scurt timp şi la finalul domniei lui Aurelian (270-275), care, în 274, a 
emis un edict de persecuție. 


Război total împotriva creştinilor 


Ultima şi cea mai cumplită persecuție sistematică împotriva Bisericii s-a dezlănţuit 
în timpul împăratului Dioclețian (284-305) şi a coregenţilor săi. Sub influența 
cezarului Galeriu, augustul împărat a declanşat persecuția în Nicomidia, emițând 
mai multe edicte de persecuție: pe 24 februarie 303 (ce prevedea distrugerea 
lăcaşurilor şi obiectelor de cult, precum şi interzicerea slujbelor), în aprilie 303 (ce 
prevedea arestarea clericilor şi pedepsirea lor dacă nu apostaziază), în septembrie 
303 (ce prescria eliberarea clericilor apostaţi şi pedepsirea cu moartea a celor ce 
refuză aceasta), în primăvara lui 304 (care declara război total creştinismului). 

Această persecuție tot mai violentă a făcut nenumărați martiri în Orient, Italia, 
nordul Africii, provinciile Iliricului (Sfântul Irineu de Sirmium şi diaconul său, 
Dimitrie), în Scythia Minor (Sfinţii Chiril, Chindeas şi Tasios, Dasius de Duro- 
storum, cei 4 mucenici de la Niculiţel etc.), în Egipt (Sfânta Varvara), în Capadocia 
(Sfântul Gheorghe, Sfânta Doroteea), în Cilicia (Sfinţii Cosma şi Damian). 


Odată ajuns august al Orientului, Galeriu emite împreună cu cezarul său, Maxi- 
mian Daia, un nou edict de persecuție în 305. Căzând însă grav bolnav, el publică 
în aprilie 311, la Sardica, un edict de toleranță ce acorda libertate de cult 
creştinilor, încălcat însă la scurt timp de cezarul său, care reia persecuțiile cu 
precădere în Egipt şi Palestina. O măsură similară se pare că a fost adoptată şi în 
Apus (Roma) de către augustul Maxenţiu, ginerele lui Galeriu, în jurul anului 310. 
Libertatea totală de credință a fost acordată creştinilor de către împăratul 
Constantin cel mare în înţelegere cu Liciniu, în 313, care, prin aşa-numitul „edict 
de la Mediolanum“ (Milan) proclamă religia creştină religio licita. Deşi persecuții 
sporadice au mai fost semnalate în provinciile aflate sub stăpânirea lui Liciniu, 
între 320-324 (Sf. 40 de mucenici) şi apoi în răstimpul scurtei domnii a lui lulian 
Apostatul (361-363), convertirea Sfântul Constantin cel mare a marcat un moment 
de cotitură în istoria Bisericii. 

Aristocrata care a ales mucenicia pentru Hristos - Sfânta Perpetua 

Vibia Perpetua, matroană romană, în vârstă de 22 de ani, era descendenta unei 
familii înstărite şi educate, era căsătorită şi tocmai născuse primul ei copil. Tinerei 
Perpetua i s-a părut închisoarea „un palat”, când a fost lăsată să-şi alăpteze copilul. 


https://www.youtube.com/watch?v=1-fJ1CguY LO 


Fragment din conferinţa „Viaţa duhovnicească a creştinului în societatea actuală”, 
susținută de IPS Hierotheos Vlachos, Mitropolit de Nafpaktos şi Sfântul Vlasie, în 
Aula „Mihai Eminescu” a Universităţii „Al. |. Cuza”, pe 30 aprilie 2017, orga- 
nizator ASCOR laşi. 


https://doxologia.ro/conferinte/video-viata-duhovniceasca-crestinului-societatea-actuala- 
conferinta 


https://doxologia.ro/conferinte/video-viata-duhovniceasca-crestinului-societatea-actuala- 
partea-ii 

Mucenicia Sfintelor Perpetua şi Felicitas - video 





https://archive.org/details/sfanta-perpetua-mucenicia 


https://www.youtube.com/watch?v=1K5kt2PTLM 

